vnews - MP Mahloof ge machah maadhamaa Hukum kuranee, Jalah Liyas Fasnujeheynan: MP Mahloof\nމަހުލޫފްގެ މައްޗަށް މާދަމާ ހުކުމްކުރަނީ، ޖަލަށްލިޔަސް ފަސްނުޖެހޭނަން: މަހުލޫފް\nގަލޮޅު ދެކުނު ދާއިރާގެ މެންބަރު އަހްމަދު މަހްލޫފް -- ވީފައިލް ފޮޓޯ\nރައްޔިތުންގެ މަޖިލީހުގެ ގަލޮޅު ދެކުނު ދާއިރާގެ މެންބަރު އަހުމަދު މަހުލޫފްގެ މައްޗަށް އުފުލާފައިވާ ގާނޫނު ތަންފީޒުކުރާ އިދާރާއަކަށް ދޮގު މައުލޫމާތު ދިނުމުގެ ކުށުގެ ދައުވާގެ ފަހު އަޑުއެހުން މާދަމާ ބޭއްވުމަށް ނިންމާފައިވާއިރު، މާދަމާ އެ މައްސަލާގައި ހުކުމްކުރުމަށް ހަމަޖެހިފައިވާކަމުގެ މައުލޫމާތު ވަރަށް އިތުބާރުހުރި ގޮތެއްގައި ލިބިފައިވާކަމަށް މަހުލޫފް ވިދާޅުވެއްޖެއެވެ.\nމާދަމާ ހެނދުނު 11 ޖަހާއިރަށް މި މައްސަލައިގެ ފަހުގެ އަޑުއެހުން ތާވަލްކޮށްފައިވާއިރު، މަހުލޫފްގެ މައްޗަށް މި ދައުވާ އުފުލާފައިވަނީ މާފުށީ ޖަމުގައި ގައިދީން މަރުވަނީ ނޫން ކަމަށާއި އެކަށީގެންވާ ފަރުވާއެއް ނުދީ ގައިދީން މަރާލަނީ ކަމަށް ވިދާޅުވެ ކުރައްވާފައިވާ ޓްވީޓަކާއި ގުޅިގެންނެވެ.\nމަހުލޫފް މިރޭ ކުރައްވާފައިވާ ޓްވީޓެއްގައި ވިދާޅުވީ މާދަމާގެ އަޑުއެހުމުގައި ހުކުމްކުރުމަށް ނިންމާފައިވާކަން ވަރަށް ޔަގީންކޮށް މައުލޫމާތު ލިބިފައިވާކަމަށެވެ. މަހުލޫފް ވިދާޅުވީ ހުކުމްކޮށް ޖަލަށްލީނަމަވެސް ކުރަމުންދާ އިސްލާހީ މަސައްކަތުގައި ފަސްޖެހުމެއް ނެތްކަމަށެވެ.\nއަދި މާތްﷲގެ އިރާދަފުޅުން ދެން ޖަލުން އެނބުރި އަންނަނީ 23 ސެޕްޓެންބަރުގެ އިންތިޚާބުގައި ރައީސް ޔާމީން ބަލިކުރުމަށްފަހުކަމަށް މަހުލޫފް ވިދާޅުވިއެވެ.\nމީގެ އިތުރުން މަހުލޫފް ކުރައްވާފައިވާ އިތުރު ޓްވީޓެއްގައި ވިދާޅުވެފައިވަނީ ބާރަ މެންބަރުންގެ ގޮނޑީގެ މައްސަލާގައި ސުޕްރީމް ކޯޓުން ބައެއް މެންބަރުންގެ ނުވަތަ އެއްވެސް މެންބަރެއްގެ ގޮނޑި ގެއްލިފައިނުވާކަމަށް ހުކުމްކުރާނެކަމަށެވެ.\nއަދި ދަށު ކޯޓުން މަހުލޫފްގެ މައްސަލަ ނިންމާ ހުކުމްކުރަން އުޅެނީ އިދިކޮޅު މެންބަރުން މަދުކުރުމުގެ ބޭނުމުގައިކަމަށް މަހުލޫފް ތުހުމަތު ކުރެއްވިއެވެ.\nމަހުލޫފް ވިދާޅުވީ މެންބަރު ގާސިމް އިބްރާހިމް، މެންބަރު އަބުދުﷲ ސިނާން، މެންބަރު އިލްހާމް އަހުމަދު، މެންބަރު ފާރިސް މައުމޫން އަދި މެންބަރު އަބްދުﷲ ރިޔާޒު ނެތުމަކީ ހަ މެންބަރުން އިދިކޮޅު ޕާލިމެންޓަރީ ގްރޫޕުން ގެއްލިގެން ދިއުންކަމަށެވެ.\nރައްޔިތުންގެ މަޖިލީހުގެ 12މެމްބަރުންގެ ގޮނޑި ނުގެއްލޭކަމަށް ފެބްރުއަރީ މަހު 1ވަނަ ދުވަހު ސުޕްރީމް ކޯޓުން ނެރުނު އަމުރު ބާތިލް ކުރަން ދައުލަތުން ހުށަހެޅި މައްސަލައިގެ އަޑުއެހުމެއް ސުޕްރީމްކޯޓުގައި އަންނަ ބުރާސްފަތި ދުވަހަށް މިހާރު ވަނީ ތާވަލުކޮށްފައެވެ.\nއެމައްސަލަ އަންނަ ބުރާސްފަތި ދުވަހު އަލުން ބަލަން ފަށާއިރު، އެ މައްސަލަ ބައްލަވާނީ އަލަށް އުއްތަމަފަނޑިޔާރުގެ މަގާމަށް ހަމަޖައްސާފައިވާ ޑރ. އަހުމަދު އަބްދުﷲ ދީދީ އާއި، ފަނޑިޔާރު އަބްދުﷲ އަރީފާއި، ފަނޑިޔާރު އާދަމް މުހައްމަދު އަބްދުﷲ އާއި، ފަނޑިޔާރު އަބްދުﷲ ދީދީ އަދި ފަނޑިޔާރު އަބްދުލްޣަނީ މުހައްމަދެވެ.


Addu gai 5.3 billion rufiyaa ge mashroo eh hingaane: Raees | Mihaaru\nރައީސް މިއަދު އައްޑު އަށް ވަޑައިގަތުމުން އެމްޑީޕީގެ ސަޕޯޓަރުން ގަން އެއާޕޯޓުން މަރުހަބާ ކިޔަނީ.\nއައްޑޫގެ ތަރައްގީ އަށް 5.3 ބިލިއަން ރުފިޔާގެ މަޝްރޫއެއް އެބައޮތް: ރައީސް\n08 މާޗް 2019 - 22:30 65 comments\nއަންނަ މަހު އޮންނަ ރައްޔިތުންގެ މަޖިލިހުގެ އިންތިޚާބުގައި އައްޑޫގެ ދާއިރާތަކަށް ވާދަކުރައްވާ އެމްޑީޕީގެ ކެންޑިޑޭޓުންނާ އެކު މަރަދޫގައި ބޭއްވި އެ ޕާޓީގެ ކެމްޕެއިން ޖަލްސާ ގައި ރައީސް ވިދާޅުވީ އައްޑު އަކީ ވަރަށް ޚާއްސަ ތަނެއް ކަމަށާއި ތަރައްގީ ފެނިގެން ވެސް އަންނަނީ އައްޑޫން ކަމަށް ވާތީ އެއީ ކޮންމެހެން ވެސް ތަރައްގީ ކުރަން ޖެހޭ ސިޓީއެއް ކަމަށެވެ.\nއެގޮތުން، ކުރިއަށް ގެންދަން ރާވާފައިވާ ބޮޑެތި މަޝްރޫއުތަކުގެ ތެރޭގައި ހިމެނޭ މުހިންމު ކަންކަން ވެސް ރައީސް ފާހަގަކުރެއްވި އެވެ. އެމަނިކުފާނު ވިދާޅުވި ގޮތުގައި މި މަޝްރޫއު ފުރިހަމަވެގެން އަންނައިރު، އައްޑޫ އާރާސްތުވާނެ އެވެ.\nމަޝްރޫއުގެ މުހިއްމު ކަންތައްތައް:\n* 17 ކިލޯ މީޓަރުގެ މަގު ތަރައްގީ ކުރުން.\n* 8،000 ޓޫރިސްޓް އެނދު އިތުރު ކުރުން.\n* އައްޑޫގެ ބިން އިތުރު ކުރުން.\n* ބައިނަލްއަގްވާމީ ފެންވަރަށް އައްޑޫގެ ޕޯޓް ތަރައްގީ ކުރުން.\n* މަސް ބަނދަރާއި މަސް ޕްރޮސެސް ފެކްޓްރީއެއް ހެދުން.\n* ކަރަންޓަށް ދިމާވެފައިވާ ގޮންޖެހުންތައް ހައްލު ކުރުން.\n* ސްޕޯޓްސް ކޮމްޕްލެކްސްއެއް ހެދުން.\n* ސްވިމިން ޕޫލާއި ފުޓްބޯޅަ ސްޓޭޑިއަމެއް ހެދުން.\n* ރާއްޖޭގެ އެންމެ ބޮޑު ޑްރަގް ރިހެލިބިިޓޭޝަން ސެންޓަރެއް ހެދުން.\n* ބޯހިޔާވަހިކަމުގެ މަޝްރޫއެއް ހިންގުން.\n* އިސްލާމިކް ސެންޓަރެއް ގާއިމު ކުރުން (2،000 މީހުންހެ ޖާގައިގެ މިސްކިތެއް ހިމެނޭ ގޮތަށް)\n* ގުދުދަރަތީ ވަސީލަތްތަކުން ދެމެހެއްޓެނިވި އާމްދަނީއެއް ލިބޭނެ ގޮތް ހެދުން.\n* ހިމާޔަތް ކޮށްފައިވާ ތަންތަން ޔުނެސްކޯގެ މިންގަނޑަށް ހެރިޓޭޖް ސައިޓްތަކަކަށް ކަނޑައެޅުން.\nރައީސް އިބްރާހިމް މުހައްމަދު ސޯލިހް ވިދާޅުވި ގޮތުގައި ތަރައްގީގެ ތަސައްވުރެއް އުފެދިގެން އައީ އައްޑޫން ކަމަށް ވާތީ، އެ ތަސައްވުރު ތަންފީޒުވެގެން ދާނީ ވެސް އައްޑޫންނެވެ. އަދި އައްޑު އަކީ މާލެ ފިޔަވައި ތަރައްގީ ކުރެވެން އެންމެ ބޮޑަށް ފުރުސަތު އޮތް ތަނަށް ވާތީ މި ސަރުކާރުން އެކަން ކުރާނެ ކަމަށެވެ.\nއެގޮތުން ކުރިއަށް އޮތް ފަސް އަހަރަށް އެކުލަވާލާފައިވާ އައްޑޫގެ ތަރައްގީގެ މަޝްރޫއުގެ ތެރެއިން މި އަހަރަށް ވެސް މި ސިޓީ އަށް 470 މިލިއަން ރުފިޔާގެ ބަޖެޓެއް ކަނޑައަޅާފައިވާ ކަމަށް ރައީސް އިބްރާހިމް މުހައްމަދު ސޯލިހް ވިދާޅުވި އެވެ.\nRaeesuljumhooriyya @ibusolih, Raees @MohamedNasheed #Agenda19 Campaign ah Addu City ah vadaigathumun hoonu Maruhaba eh dhannavaifi #Agenda19#Majlis19Thilafathah pic.twitter.com/d9i8ADKCtM\n"އަޅުގަނޑުގެ ދައުރަކީ މި ކަމަށް ބޭނުންވާ ފައިސާ އާއި ވަސީލަތްތަކާއި އަދި ގާނޫނީ ބާރުވެރިކަން ހޯދައި ދިނުން،" ރައީސް ވިދާޅުވި އެވެ. "މި މެގާ މަޝްރޫ އަކީ ކުރިއަށް އޮތް ފަސް އަހަރަށް ދެމިގެން ދާނެ މަޝްރޫއެއް. އެގޮތުން މި އަހަރު އެކަނި ވެސް އައްޑޫގެ ތަރައްގީގެ އެކި ބޭނުންތަކަށް ހަތަރު ސަތޭކަ ހަތްދިހަ މިލިއަން ރުފިޔާ ބަޖެޓް ކުރެވިފައިވޭ."\nއެގޮތުން މި އަހަރުގެ ތެރޭގައި މަގުތަކާއި ބަނދަރުތަކާއި ބިން ހިއްކުމުގެ އިތުރުން އުމްރާނީ އެހެނިހެން މަޝްރޫއުތައް ކުރިއަށް ގެންދާނެ ކަމަށް ރައީސް ވިދާޅުވި އެވެ.\nRaeesuljumhooriyya @ibusolih, Raees @MohamedNasheed #Agenda19 Campaign ah Addu City ah vadaigathumun hoonu Maruhaba eh dhannavaifi #Agenda19#Majlis19Thilafathah pic.twitter.com/0OErKuXacY\nރައީސް ވިދާޅުވީ، ކަންކަން ކުރުން މަގުފަހި ކުރުމަށް ކުރަން އޮތް އެންމެ މުހިއްމު އެއް ކަމަކީ ކައުންސިލްތައް ބާރުވެރި ކުރުވުން ކަމަށެވެ. އެގޮތުން އައްޑޫ ސިޓީ ކައުންސިލަށް ބާރުވެރިކަން ހޯދައި ދީ، މާލީ ގޮތުން ވެސް ފުދުންތެރި ކައުންސިލަކަށް އައްޑޫ ސިޓީ ކައުންސިލް ހަދަން ސަރުކާރުން އެހީތެރިވެދީ، އެކަމަށް މަގުފަހިކޮށް ދެއްވާނެ ކަމަށް ވިދާޅުވި އެވެ.\nރައީސް ވިދާޅުވީ އެމަނިކުފާނު ވެރިކަމަށް ވަޑައިގަތީ ކޯލިޝަނެއްގެ ތެރެއިން ކަމަށް ވާތީ، އެ ޕާޓީތަކުގެ މަތިންނާއި ވެވަޑައިގަތް ހުރިހާ ވައުދުތަކުގެ މަތިން އަބަދުވެސް ހަނދާން ހުންނާނެ ކަމަށެވެ. އެހެންވެ ބައިވެރިންނަށް ދެރަގޮތެއް ދިމާވެދާނެ ގޮތަކަށް މަސައްކަތްޕުޅު ނުކުރައްވާނެ ކަމުގެ ޔަގީންކަން ދެއްވާ ކަމަށް ރައީސް ވިދާޅުވި އެވެ.\nނަމަވެސް މި ފަހަރުގެ އާންމު އިންތިޚާބުގައި އެމްޑީޕީ ނުވަތަ 'ތިލަފަތަށް' ވޯޓް ދިނުމަށް އެމަނިކުފާނު އެދިވަޑައިގަތެވެ.\nއިތުރު ލިޔުންތައް އެމްޑީޕީ އައްޑޫ ސ. މަރަދޫ ރައީސް އިބްރާހިމް މުހައްމަދު ސޯލިހް ރައްޔިތުންގެ މަޖިލީހުގެ އިންތިޚާބު 2019 ތަރައްގީގެ މަޝްރޫއުތައް


Kureege Membarunnah inaayai libey Bilaa Rozaina dhekolhu\nކުރީގެ މެންބަރުންނަށް އިނާޔަތްލިބޭ ބިލާ ރޮޒައިނާ ދެކޮޅު\nރައްޔިތުންގެ މަޖިލީހުގެ މެމްބަރުކަން ކޮށްފައިވާ ފަރާތްތަކަށް ގިނަ އިނާޔަތްތަކެއް ލިބޭ ގޮތަށް މަޖިލީހަށް ހުށަހަޅައިފައިވާ ބިލްތަކާ ދެކޮޅު ކަމަށް އެމްޑީޕީގެ ޕާލަމަންޓަރީ ގުރޫޕްގެ ޑެޕިއުޓީ ލީޑަރު ރޮޒައިނާ އާދަމް ވެސް ވިދާޅުވެއްޖެ އެވެ.\nރޮޒައިނާ ވިދާޅުވީ، ދިއްދޫ ދާއިރާގެ މެމްބަރު އަބްދުއް ލަތީފް މުހައްމަދު ހުށަހަޅާފައިވާ ބިލަށް އެކަމަނާ ވެސް ތާއީދު ނުކުރައްވާ ކަމަށެވެ.\nމެންބަރުންގެ އިމްތިޔާޒުގެ ގާނޫނަށް މެންބަރު ލަތީފު ހުށަހެޅުއްވި އެ އިސްލާހުގައި ވަނީ މަޖިލީހުގެ މެންބަރުންނާއި އެ ބޭފުޅުންގެ އަނބިން ނުވަތަ ފިރިން އަދި 18 އަހަރު ނުވާ ކުދިންނަށް އިންޝުއަރެންސް ސްކީމްގެ ދަށުން ބޭސް ފަރުވާ ލިބެންޖެހޭ ގޮތަށް ގާނޫނު ބަދަލުކުރާށެވެ. ގާނޫނު މިހާރު އޮތްގޮތުން އިންޝުއަރެންސް ސްކީމްގެ ދަށުން ބޭސްފަރުވާ ހަމަޖެހެނީ މެންބަރުންނަށް އެކަނި ކަމަށްވާއިރު އާއިލާގެ ބޭފުޅުންނަށް ބޭސްފަރުވާ ހަމަޖެހޭނެ އުސޫލެއް މިހާރު ނޯންނަ ކަމަށެވެ.\nއެއިސްލާހުގަައި މަޖިލީހުގެ ރައީސްކަމާއި ނައިބު ރައީސްކަން ކުރައްވާފައިވާ ފަރާތްތަކަށް ވެސް އިނާޔަތެއް ލިބިދޭންޖެހޭ ކަމަށް ހިމަނާފައިވެ އެވެ. އެގޮތުން މަޖިލީހުގެ ރައީސްކަމާއި ނާއިބު ރައީސްކަން ކުރައްވާފައިވާ ބޭފުޅުންނަށް ހެލްތު އިންޝުއަރެންސް ލިބޭ ގޮތަށް އިމްތިޔާޒުގެ ގާނޫނު އިސްލާހު ކުރުމަށް އެ ބިލްގައި ހުށަހަޅައިފައިވާއިރު މެންބަރުކަމުން ވަކިވެވަޑައިގަންނަވާ ދުވަހުން ފެށިގެން އިނާޔަތް ލިބޭނެ ގޮތް ހަަމަޖައްސަން ވެސް ލަތީފްގެ އިސްލާހުގައި ބުނެ އެވެ.\nދެވަނަ އިސްލާހު މަޖިލިސްއަށް ހުށަހެޅީ ތިމަރަފުށީ ދާއިރާގެ މެންބަރު މުހައްމަދު މުސްތަފާ އެވެ. އެ އިސްލާހަށް ވެސް ރޮޒެއިނާ ދެކޮޅު ހައްދަވާފައި ވެއެވެ.\nމުސްތަފާ ހުށަހެޅި އެ އިސްލާހުގައި ބުނެފައިވަނީ މެމްބަރުކަން ކުރައްވާފައިވާ ބޭފުޅުންނަށް އެއާޕޯޓުގެ ވީއައިޕީ ސާވިސް ލިބެންޖެހޭ ގޮތަށް ގާނޫނު އިސްލާހު ކުރަން ޖެހޭ ކަމަށެވެ. އަދި މަޖިލިސް މެންބަރުކަން ކުރައްވާފައިވާ ބޭފުޅުންނަށް ޑިޕްލޮމެޓިކް ޕާސްޕޯޓް ލިބޭ ގޮތަށް އޮތް މާއްދާ އިސްލާހުކޮށް، މެންބަރުކަން ކުރައްވާފައިވާ ބޭފުޅުންގެ ފިރިމީހާ ނުވަތަ އަނބިމީހާއަށް ވެސް ޑިޕްލޮމެޓިކް ޕާސްޕޯޓް ލިބޭ ގޮތަށް އިސްލާހު ގެންނަން ޖެހޭ ކަމަށެވެ.\nމެމްބަރުކަން ކުރައްވާފައިވާ ބޭފުޅުންނަށް އިނާޔަތް ލިބިދޭ ގޮތަށް ހުށަހެޅި މި ދެ އިސްލާހަށް އެމްޑީޕީއަށް ނިސްބަތްވާ ގަލޮޅި އުތުރު ދާއިރާގެ މެމްބަރު އިވާ އަބްދުﷲ ވެސް ވަނީ ދެކޮޅު ހައްދަވާފަ އެވެ.\nއެމްޑީޕީ ރައްޔިތުންގެ މަޖިލިސް މުހައްމަދު މުސްތޮފާ + އީވާ އަބްދުﷲ ރޮޒައިނާ އާދަމް\nއިނާޔަތުގެ ބިލާއެކު މުސްތަފާ އެމްޑީޕީން ވަކިވީތަ؟\nވޯޓު ބާތިލުވާ މާއްދާގެ އިސްލާހު މަޖިލީހުން ފާސްކޮށްފި\nމަޖިލިސް ހުޅުވުމުން ބްރޯޑްކޮމް ރައީސްގެ މައްސަލަ ބަލަނީ


Iran gai buruga naalhaa car dhuvaa anhenun joorimanaakoh car hifahattanee\nއީރާނުގައި ބުރުގާ ނާޅާ ކާރުދުއްވާ އަންހެނުން ޖޫރިމަނާކޮށް ކާރު ހިފަހައްޓަނީ\nއިރާނުގެ އަންހެނަކު ކާރެއްގައި: ބުރުގާ ނާޅާ ކާރު ދުއްވާ މީހުން ޖޫރިމަނާ ކުރާނެ\nބުރުގާ ނާޅާ ކާރުދުއްވާ އަންހެނުން ޖޫރިމަނާކޮށް ހަފްތާއަކަށް އެފަރާތްތަކުގެ ކާރު ހިފަހައްޓާނެ ކަމަށް އީރާނުގެ ފުލުހުން އިއްޔެ ބުނެފިއެވެ.\nމިދިޔަ ހަފްތާގައި އެކަނިވެސް ފުލުހުންވަނީ "މުޖްތަމައުގެ އާންމު އުސޫލުތަކާ ހިލާފުވެގެން" 10،000 މީހަކަށް އިންޒާރުކޮށްފައެވެ. އަދި މި މުއްދަތުގައި އިތުރު 30،000 މީހަކާމެދު މިފަދަ މައްސަލަތަކުގައި އިތުރު ފިޔަވަޅުތައް އަޅާފައިވެއެވެ. ބުރުގާ ނާޅާ ކާރު ދުއްވާ އަންހެނުން ޖޫރިމަނާ ކުރުމާއި ކާރު އަތުލުމުގެ ގަވައިދު އަދި ތަންފީޒެއް ނުކުރެއެވެ.\nއީރާނު ފުލުހުން ބުނީ ބުރުގާ ނާޅާ އަންހެނުންނާ މެދު މި ފިޔަވަޅުތައް އެޅުމުގެ ބާރު ޓްރެފިކް ފުލުހުންނަށް ޕްރޮސެކިއުޓާ ޖެރެނެރަލް ދީފައިވާ ކަމަށާއި އިތުރު މައްސަލައެއް ކުރިމަތި ވެއްޖެ ނަމަ ފިޔަވަޅު އަޅާނީ ކޯޓުތައް މެދުވެރިކޮށް ކަމަށެވެ.\nއީރާނުގެ މަގުތަކުގައި އެގައުމުގެ އަންހެނުންނާއި ގައުމަށް ޒިޔާރަތްކުރާ އަންހެނުންވެސް ބުރުގާ އަޅަން ޖެހެއެވެ. އަދި އިސްލާމީ އުސޫލުތަކާ ހިލާފު ހެދުމެއް އަޅައިގެން މަގުތަކުގައު އުޅުމަކީ އަދަބު ލިބޭ ކުށެކެވެ. މި އުސޫލާ ހިލާފުވާ ފަރާތްތައް ދެނެގަނެ މަގުތައް އަމާން ތަނަކަށް ހެދުމަށް ފުލުހުންގެ އިތުރުން އާންމުންގެ ތެރޭން ފުލުހުންނަށް އިތުބާރު ކުރެވޭ ހާއްސަ ބަޔަކުވެސް އެގައުމުގައި ތިބެއެވެ.\nއީރާނުގެ މަގުތަކުގައި ކަނޑައެޅިފައި އޮންނަ ސްޕީޑް ލިމިޓަށް އިހުތިރާމް ނުކުރާ "މުއްސަނދި ޒުވާނުން" ގެ ސަބަބުން މަގުތަކުގެ އަމާންކަން ގެއްލޭކަމަށް އެގައުމުގެ ސުޕްރީމް ލީޑަރު އާޔަތުﷲ ހާމަނާއީ ވަނީ މިދިޔަ އޭޕްރީލް މަހު ވިދާޅުވެފައެވެ.\n10 މިލިއަން މީހުން ޓެސްޓު ކުރުމުން ފެނުނީ 300 ކޭސް\nފްލޮއިޑްގެ މަރު: ކުރީގެ އިތުރު ތިން ފުލުހަކަށް ދައުވާ\nކޮވިޑް-19: ސައޫދީގައި ވަރީގެ ނިސްބަތް މައްޗަށް


2020 ވަަނައަހަރަށް ބޭނުންވާ ޓީޗަރުން ހޯދުން\nހެލްތް އެންޑް ޕީއި\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2020 ޖެނުއަރީ 05 ގެ 14:00 ގެ ކުރިން، ޅޮހީ ސްކޫލް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2020 ޖެނުއަރީ 06 އާއި 2020 ޖެނުއަރީ 07 އާ ދެމެދު، ޅޮހި ސްކޫލް ގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6560573 އަށެވެ.\nސުންގަޑި: 05 ޖަނަވަރީ 2020 1400


Fuluhunge masahkathah beynunvaa saamaanu India in hadhiyaa kuranee - One Online\n26 ފެބްރުއަރީ 2021، މާލެ، "މަގޭ ފުލެޓް ކޮބާ؟" ނަމުގައި ޕީޕީއެމް ޕީއެންސީ ކޯލިޝަނުން ބޭއްވި މުޒާހަރާގައި އެސްއޯ ފުލުހުން -- ވަން ފޮޓޯ މުހައްމަދު އައުޒަމް\nފުލުހުންގެ މަސައްކަތަށް ބޭނުންވާ ސާމާނު އިންޑިއާއިން ހަދިޔާކުރަނީ\nފުލުހުންގެ މަސައްކަތަށް ބޭނުންވާ ސާމާނު އިންޑިއާ ސަރުކާރުން ހަދިޔާކުރަން ނިންމައިފިއެވެ.\nރާއްޖޭގައި ހުންނަ އިންޑިއާ ހައިކޮމިޝަނުން މިއަދު ކުރި އިއުލާނެއްގައި ބުނީ، ފުލުހުންނަށް ހަދިޔާކުރާ ސާމާނުތަކުގެ ތެރޭގައި ފުލުހުންނަށް ބޭނުންވާ ވެހިކަލާއި އައިއީޑީ ޑިޓެކްޓާސް ފަދަ އޮޕަރޭޝަނަލް އިކުއިޕްމެންޓު ހިމެނޭނެ ކަމަށެވެ.\nހަދިޔާކުރާ ސާމާނުތަކުގެ ތެރޭގައި ސިޑާންގެ ދެ ވައްތަރެއްގެ 15 ކާރާއި ހަތަރު އެސްޔޫވީ އާއި ޕިކަޕު ވައްތަރުގެ ފަސް އުޅަނދު ހިމެނޭ ކަމަށާއި އޭގެ އިތުރުން ޝީލްޑާއި ރަޔަޓް ހެލްމެޓާއި ތާމަލް ދުރުމި އާއި ނައިޓް ވިޝަން ދުރުމި އާއި އައިއީޑީ ޑިޓެކްޓާސް އާއި މުގުރާއި މެޓަލް ޑިޓެކްޓާސް އާއި މަގުމަތީ ބަހައްޓާ ކޯނާއި ބެރިކޭޑު ވެސް ހިމެނޭ ކަމަށް އިއުލާނުގައިވެއެވެ.\nއިންޑިއާ ހައި ކޮމިޝަންގެ އެ އިއުލާނުގައި ބުނީ، ފުލުހުންގެ ސާމާނު ދެ މަސް ތެރޭގައި ރާއްޖެ ގެންނާނެ ކަމަށާއި ރާއްޖެ ގެންނަ ވެހިކަލްތަކުގައި އިންޑިއާ އާއި ރާއްޖެއާ ދެމެދު އޮތް ގުޅުން ރަމްޒުކޮށްދޭ ލޯގޯއެއް ޖަހާފައި ހުންނާނެ ކަމަށެވެ.\nއިންޑިއާގެ ފަރާތުން ފުލުހުންގެ މަސައްކަތަށް ބޭނުންވާ ސާމާނު ހަދިޔާކުރާތީ ފުލުހުންގެ މުއައްސަސާއިން ވަނީ އެކަމަށް ޝަކުރު އަދާކޮށްފައެވެ. އެ އިދާރާއިން ބުނީ، ދިވެހި ރައްޔިތުންނަށް ރަނގަޅު އަދި ފުރިހަމަ ހިދުމަތެއް ފޯރުކޮށްދިނުމުގައި އެހީތެރިވެދޭތީ އިންޑިއާ ސަރުކާރަށް ޝުކުރު އަދާކުރާ ކަމަށެވެ.\nއައްޑޫ ސިޓީގައި އަލަށް ގާއިމުކުރާ ފުލުހުންގެ ޓްރޭނިން ސެންޓަރަކީ ވެސް އިންޑިއާ ސަރުކާރުގެ އެހީގައި ތަރައްގީކުރަމުން އަންނަ ތަނެކެވެ.\nގުޅޭ ޓެގު ޕޮލިސް އިންޑިއާ އިންޑިއަން ހައިކޮމިޝަން


Gaza borderaa kairi nuvan Israel in inzaaru dheefi | Mihaaru\nގާޒާ ބޯޑަރުގައި ޓަޔަރު އަންދަނީ. --ފޮޓޯ:އަލް ޖަޒީރާ\n20 އެޕްރީލް 2018 - 15:05\nމާޗް މަހު 30 ވަނަ ދުވަހު ފަލަސްތީނުގެ އިހުތިޖާޖް ފެށި ފަހުން އިޒްރޭލުގެ ހަމަލާތަކުގައި މިހާތަނަށް ވަނީ ފަލަސްތީނުގެ 35 މީހުން ޝަހީދުކޮށްލައިފަ އެވެ. އަދި 4،000 އަށް ވުރެ ގިނަ މީހުން ވަނީ ޒަޚަމްވެފަ އެވެ.\nއިޒްރޭލުން މިއަދު ދަނީ ގާޒާ ބޯޑަރާ ކައިރިނުވުމަށް އިންޒާރު ދިނުމުގެ ގޮތުން ފަލަސްތީނުގެ އެކި ހިސާބުތަކަށް ލުއި ފޮތްތައް އަޅަމުންނެވެ. މިއީ އެންމެ ފަހުގެ އިހްތިޖާޖްތައް ފެށުމުން އިޒްރޭލަށް މި ގޮތަށް އިންޒާރު ދިން ފުރަތަމަ ފަހަރެވެ.\nއިޒްރޭލުން ވަނީ ގާޒާ ބޯޑަރު ކައިރިއަށް ގިނަ އަދަދެއްގެ ސްނައިޕަރުން ވެސް ޖަމާކޮށްފަ އެވެ. ފަލަސްތީނު މީހުން މިއަދު ދަނީ ސްނައިޕަރުންނަށް ބޯޑަރުގައި ހިނގާ ކަންކަން ރަނގަޅަށް ސާފު ނުވާނެ ގޮތަށް އެ ސަރަހައްދުގައި ޓަޔަރު އަންދަން ފަށައިފަ އެވެ.\nހަ ހަފުތާގެ މުއްދަތަށް ކުރިއަށް ގެންދާ އިހްތިޖާޖް ނިންމާލަން ހަމަޖައްސާފައި ވަނީ މެއި 15 ވަނަ ދުވަހު، އިޒްރޭލް އުފެދުނުތާ 70 އަހަރު ފުރޭ މުނާސަބަތާ ދިމާކޮށެވެ. ފަލަސްތީނުން އެ ދުވަސް ފާހަގަ ކުރަނީ ނަކްބާ ނުވަތަ ހަލާކުގެ ދުވަހުގެ ގޮތުގަ އެވެ.


Raajjeygai current ge hidhumah feshithaa 70 aharu furun faahanga kohfi - AO News\nރާއްޖޭގައި ކަރަންޓުގެ ޚިދުމަތް ރަސްމީކޮށް ފެށިތާ 70 އަހަރު ފުރުން ފާހަގަ ކޮށްފި\nމި ސަރުކާރުގެ ސިޔާސަތަކީ، ރައްޔިތުންނަށް ބުރައަކަށް ނުވާނެ ގޮތަކަށް އަސާސީ ޚިދުމަތެއްގެ ގޮތުގައި ކަރަންޓުގެ ޚިދުމަތް ފޯރުކޮށްދިނުމާއެކު، ކަރަންޓުގެ ޚިދުމަތް ހޯދުމަށްޓަކައި ކުރަންޖެހޭ ހޭދަ ކުޑަކޮށްދިނުންކަމުގައި ރައީސް އިބްރާހީމް މުޙައްމަދު ޞާލިޙް ވިދާޅުވެއްޖެއެވެ. ރައީސް ޞާލިޙު ވިދާޅުވީ ރާއްޖޭގައި ކަރަންޓުގެ ޚިދުމަތް ރަސްމީކޮށް ފެށިތާ 70 އަހަރު ފުރުމުގެ މުނާސަބަތުގައި ބޭއްވެވި ޚާއްޞަ ރަސްމިއްޔާތު ޝަރަފުވެރިކޮށްދެއްވާ ވާހަކަފުޅު ދައްކަވަމުންނެވެ.\nދަރުބާރުގޭގައި ބޭއްވެވި މި ރަސްމިއްޔާތުގައި ވާހަކަފުޅު ދައްކަވަމުން ރައީސް ވަނީ ކަރަންޓުގެ ޚިދުމަތަށް ކުރާ ހޭދަ ކުޑަކުރުމަށް ފަރުދީ ޒިންމާ އަދާކުރުމަށް ނަސޭހަތްތެރިވެ ވަޑައިގަންނަވާފައެވެ. އެގޮތުން ކަރަންޓުން އިސްރާފުވާ މިންވަރު ކުޑަކުރުމަށް ޚާއްޞަ ފިޔަވަޅުތަކެއް އެޅުމަށް، ހުރިހާ ބޭފުޅުންވެސް ސަމާލުކަން ދެއްވުމަށް އެމަނިކުފާނު އެދިވަޑައިގެންނެވިއެވެ. މީގެ އިތުރުން ސްޓެލްކޯއިން ޢާންމު ރައްޔިތުންގެ ސަމާލުކަމަށް އަބަދުވެސް ގެންނަވާ ކަންކަން ކުރެއްވުމުގެ މުހިންމުކަމުގެ މައްޗަށް އެ މަނިކުފާނުގެ ވާހަކަފުޅުގައި އަލިއަޅުއްވައިލެއްވިއެވެ.\nމި ރަސްމިއްޔާތުގައި ވާހަކަފުޅު ދައްކަވަމުން ރައީސް ޞާލިޙު ވަނީ، ކަރަންޓުގެ ޚިދުމަތަށް އަގު ނެގުމުގައި މާލެއާއި އެހެން ރަށްރަށާއި ދެމެދު ހުރި ތަފާތުތައް މި ސަރުކާރުން ނައްތާލައިފައިވާކަން އުފަލާއެކު ފާހަގަކުރައްވާފައެވެ. މިމޭރުމުން ވާހަކަފުޅު ދައްކަވަމުން ރައީސް ވިދާޅުވީ، ކަރަންޓުގެ ޚިދުމަތް ދިނުމުގައި މި ސަރުކާރުން އިސްކަން ދޭ އަނެއް ކަމަކީ، ތިމާވެއްޓަށް ލިބިދާނެ ގެއްލުންތައް ކުޑަކުރެވޭނެ ގޮތްތަކަށް ވިސްނައިގެން ކަރަންޓުގެ ޚިދުމަތް ދިނުން ކަމަށެވެ. އަދި، އެކަން ހާސިލުކުރުމަށް، އިޢާދަކުރަނިވި ހަކަތައަށް ހިޖުރަކުރުމުގެ ގޮތުން، އަވިން ކަރަންޓު އުފައްދާ ނިޒާމުތައް މާލެއާއި އެހެން ރަށްރަށުގައި އިތުރު ކުރަމުންދާކަމުގައި އެމަނިކުފާނު ވިދާޅުވިއެވެ.\nސްޓެލްކޯއިން އެކުލަވާލާފައިވާ އިޢާދަކުރަނިވި ހަކަތައިން ކަރަންޓު އުފެއްދުމުގެ ފަސް އަހަރުގެ ޕްލޭނަށް އަލިއަޅުއްވާލައްވާ ވާހަކަފުޅު ދައްކަވަމުން ރައީސް ވިދާޅުވީ، އެ ޕްލޭން ފުރިހަމަވެގެން ދާއިރު، ކަރަންޓު އުފެއްދުމަށް ޑީސަލް ބޭނުންކުރާ މިންވަރު ވަރަށް ބޮޑުތަނުން ކުޑަވެގެންދާނެ ކަމަށެވެ. އަދި އެކަމުގެ ނަތީޖާއެއްގެ ގޮތުން ތަރައްޤީގެ އެހެން މަޝްރޫޢުތަކަށް ހޭދަކުރާނެ ފައިސާ އިތުރު ވެގެންދާނެކަން ވެސް އެމަނިކުފާނު ފާހަގަކުރެއްވިއެވެ.\nމިރޭ އިފްތިތާޙުކުރި “ފެހި ދިރިއުޅުން” މަޝްރޫޢުގެ މުހިންމުކަން ފާހަގަކުރައްވާ ރައީސް ވިދާޅުވީ، އެއްފަހަރު ބޭނުންކޮށްފައި އުކާލާ ޒާތުގެ ޕްލާސްޓިކަށް ނޫނެކޭ ބުނަން ކޮންމެ ގޭބިސީއެއްގައިވެސް އާދަކުރަން ވެއްޖެކަމަށެވެ. އަދި، ޕްލާސްޓިކްގެ ނުރައްކަލުން އަޅުގަނޑުމެންގެ ވެށި ރައްކާތެރި ކުރެވޭނީ، ޕްލާސްޓިކް ބޭނުންކުރުން ހުއްޓާލައިގެން ކަމުގައި އެމަނިކުފާނު ވިދާޅުވިއެވެ. މި މަޝްރޫޢު ރަސްމީކޮށް އިފްތިތާޙު ކޮށްދެއްވީ ރައީސުލްޖުމްހޫރިއްޔާއެވެ.\nވައިރާހާއި ގުޅޭ އެންމެ ފަހުގެ މައުލޫމާތު ރައީސް އޮޅުންފިލުވައިފި\nކޮރަލް ފެސްޓިވަލްގައި ރައީސުލް ޖުމްހޫރިއްޔާ ބައިވެރިވެވަޑައިގެންފި


ރައީސް ބައިޑެންގެ ވައުދަކީ ބަލި ކޮންޓްރޯލް ކުރުން: ކޮރޯނާ ވައިރަހުގައި އެމެރިކާއިން ފަސްލައްކަ މަރު | Sandhaanu\nރައީސް ބައިޑެންގެ ވައުދަކީ ބަލި ކޮންޓްރޯލް ކުރުން: ކޮރޯނާ ވައިރަހުގައި އެމެރިކާއިން ފަސްލައްކަ މަރު\nކޮރޯނާ ވައިރަސް ޖެހިގެން އެމެރިކާއިން މަރުވި މީހުންގެ އަދަދު ފަސްލައްކަ ފަހަނަޅައި ހިނގައްޖެއެވެ.\nހިތާމަ ފާޅުކުރަން ރިޔާސީ ގަނޑުވަރު ވައިޓް ހައުސްގައި ބޭއްވި ރަސްމިއްޔާތުގައި ރައީސް ޖޯ ބައިޑެން ދެއްކެވި ކުރު ވާހަކަފުޅުގައި ބަލީގެ މައްޗަށް ބާރު ފޯރުވޭނެކަމުގެ ޔަގީންކަން ދެއްވިއެވެ. އަދި ކޮރޯނާ ވައިރަސް ޖެހި ދުނިޔެ ދޫކުރި މީހުންގެ ހަނދާނުގައި އެމެރިކާގެ ހުރިހާ އޮފީހެއްގެ ދިދަ ފަސްދުވަހަށް ބައިދަނޑިޔަށް ތިރިކުރުމަށް އެންގެވިއެވެ.\nއެ ރަސްމިއްޔާތުގައި ބައިޑެންގެ ދެކަނބަލުންގެ އިތުރަށް ނައިބު ރައީސާ ކަމްލާ ހެރިސަންގެ ދެމަފިރިކަނބަލުން ވެސް ބައިވެރިވެވަޑައިގަތެވެ.\nކޮރޯނާ ވައިރަސް ޖެހިގެން އެމެރިކާއިން ފަސްލައްކަ މީހުން މަރުވެގެން ދިޔަ އިރު 28 މިލިއަނަށްވުރެ ގިނަ މީހުންނަށް ވައިރަސްޖެހިފައިވެއެވެ. އެމެރިކާ ފިޔަވައި ދެން އެންމެ ގިނައިން ކޮރޯނާ ވައިރަސް ޖެހުނީ، ބްރެޒިލްއާއި އިންޑިއާ މީހުންނަށެވެ.\nއެމެރިކާގައި ކޮރޯނާ ވައިރަސް ޖެހިގެން އެންމެ ފުރަތަމަ މީހަކު މަރުވިކަމަށް ނޯޓުކުރެވިފައި ވަނީ ފްލޮރިޑާ ސްޓޭޓުގައި އޭޕްރީލް މަހުގެ ތެރޭގައެވެ. އޭގެ ފަހުން މީހުން މަރުވާ އަދަދު އިތުރުވަމުން ގޮސް، ދުވާލެއްގެ މައްޗަށް ހަތަރު ހާހަށްވުރެ ގިނަ މީހުން ވެސް މަރުވެފައިވެއެވެ.\nއެމެރިކާގެ ސެންޓަރ ފޯ ޑިޒީސް ކޮންޓްރޯލް އެންޑް ޕްރިވެންޝަންގެ ޑިރެކްޓަރ ޑޮކްޓަރ އާރު ވޮލެންސްކީ ވިދާޅުވި ގޮތުގައި ފާއިތުވި ހަތް ދުވަހަށް ބަލާއިރު ބަލިޖެހޭ މީހުންގެ އަދަދު ވަނީ މަދުވާންފަށާފައެވެ.\nއެމެރިކާގެ ސްޓޭޓުތަކުގެ ތެރެއިން ކޮރޯނާ ވައިރަސް އެންމެ ބޮޑަށް ފެތުރުނީ ކެލިފޯނިޔާގައެވެ. އެ ސްޓޭޓުން 49470 މީހުން ވައިރަސް ޖެހިގެން މަރުވިއެވެ. ނިއުޔޯކުން 46 ހާހަށްވުރެ ގިނަ މީހުން މަރުވިއިރު، ޓެކްސަސްއިން 42 ހާހަށްވުރެ ގިނަ މީހުން މަރުވިއެވެ.\nއެމެރިކާގެ ހުރިހާ ސްޓޭޓެއްގައި ވެކްސިން ޖެހުމުގެ ކަންތައް ކުރިއަށްދާއިރު މިހާތަނަށް އާބާދީގެ 13 ޕަސެންޓް މީހުންނަށް ވަނީ ވެކްސިން ޖަހައި ނިމިފައެވެ. އާދަޔާ ޚިލާފަށް ފިނިގަދަވުމާއި ސުނޯ ފޭބުމުގެ ސަބަބުން މިދުވަސް ކޮޅު ވެކްސިން ދިނުމުގެ ކަންތައްތަކަށް ކޮންމެވެސް ވަރެއްގެ ހުރަސްތަކެއް ވަނީ އެޅިފައެވެ.\nހޯމަދުވަހު މީޑިއާއަށް މައުލޫމާތު ދެއްވަމުން ޑޮކްޓަރ ވޮލެންސްކީ ވަނީ އާއްމުން މާސްކު އެޅުމަށާއި ގައިދުރުކަން ބެހެއްޓުމަށް އިލްތިމާސް ކުރައްވާފައެވެ.\nރައީސް ބައިޑެންގެ ޗީފް މެޑިކަލް އެޑްވައިޒަރ ޑޮކްޓަރ އެންތަނީ ފައުޗީ ވިދާޅުވީ އެމެރިކާ މީހުން ނުރައްކަލާއި މި ވަގުތު ދުރުގައި ތިއްބަސް އާދައިގެ ދިރިއުޅުމަށް އެނބުރި ދިއުމަށްޓަކައި ރައްކާތެރިވާން ޖެހޭނެކަމަށެވެ.\nމުޅިދުނިޔެއިން ސިއްހީ ހިދުމަތް އެންމެ ފައްކާކަމަށް އަޑުއަރާފައިވާ، އެމެރިކާއަށް ކްރޮނާ ވައިރަސް ފެތުރި، ގައުމު ހަނާހުނިކޮށްލީ، ވެރިކަމުގައި ކުރީން ހުންނެވި، ރައީސް ޑޮނަލްޑް ޓްރަމްޕްގެ ސަރުކާރުން ގެންގުޅުނު، ދޯދިޔާ ސިޔާސަތުގެ ސަބަބުންނެވެ.


SunOnline: Correction - Aa runway mi aharu therey beynun kuran fashaane: MACL\nއާ ރަންވޭ މިއަހަރު ތެރޭ ބޭނުން ކުރަން ފަށާނެ: އެމްއޭސީއެލް\nއައިޝަތު ފަރީޙާ 06 Jan 2020, 12:57\nވީއައިއޭގެ އާ ރަންވޭ އަށް ޓެސްޓް ފްލައިޓު ޖެއްސުން-- ފޮޓޯ: ރައީސް އޮފީސް\nވެލާނާ އިންޓަނޭޝަނަލް އެއާޕޯޓް (ވީއައިއޭ) ތަރައްގީ ކުރުމުގެ މަޝްރޫއުގެ ތެރެއިން ތަރައްގީކޮށްފައިވާ އާ ރަންވޭ މިއަހަރުގެ ތެރޭގައި ބޭނުންކުރަން ފެށޭވަރުވާނެ ކަމަށް އެމްއޭސީއެލް އިން ބުނެފި އެވެ.\nއެމްއޭސީއެލްގެ އެސޯސިއޭޓް ޖެނެރަލް މެނޭޖަރު ހަސަން އަރީފް މިއަދު "ސަން" އަށް ވިދާޅުވީ އެމްއޭސީއެލްއިން މަސައްކަތް ކުރަނީ، މި އަހަރުގެ ދެވަނަ ކުއާޓަރުގައި އާ ރަންވޭ ބޭނުން ކުރަން ފެށޭ ވަރު ކުރެވޭތޯ ކަމަށެވެ. އަދި އެމްއޭސީލްގެ ޕްލޭންއަކީ އެއަށް ވުރެ ލަސްވި ނަމަވެސް، މިއަހަރު ނިމުމުގެ ކުރިން އާ ރަންވޭ ބޭނުން ކުރަން ފެށުމެވެ.\nއާ ރަންވޭގެ މަސައްކަތް ނިންމާ 2018 ވަނަ އަހަރުގެ ސެޕްޓެމްބަރު މަސް ތެރޭ ވަނީ އެތަނަށް ޓެސްޓު ފްލައިޓް ވަނީ ޖައްސައިފަ އެވެ. ރަންވޭގެ މަސައްކަތްވެސް ކޮށްފައިވަނީ ބީޔޫސީޖީ އިންނެވެ. އޭ-380 މަރުކާގެ ބޯޓު ޖެއްސޭ ފެންވަރަށް ތަރައްގީކޮށްފައިވާ ރަންވޭ ބޭނުން ކުރަން ފެށޭނީ މިހާރު ސީޕްލޭން ޓާމިނަލްތައް ހިންގާ ސަރަހައްދު ހުސްވެ، ކްލެޔަރަންސް ލިބުމުންނެވެ.\nހަސަން ވިދާޅުވީ އާ ސީޕްލޭން ޓާމިނަލްގެ މަސައްކަތް ނިންމާ ދެވަނަ ކުއާޓަރުގައި އެތަން ބޭނުން ކުރަން ފެށުމަށް ތައްޔާރުވަމުންދާއިރު މިހާރު ބޭނުންކުރާ ސީޕްލޭން ޓާމިނަލް ހުރިތަނުން ނެގުމުން އާ ރަންވޭއަށް ބޭނުންވާ ކްލިއަރެންސް ލިބޭނެ ކަމަށެވެ.\n"އެ ސަރަހައްދުގައި ހުންނަ އެމްއެންޑީއެފްގެ ލޮކޭޝަން ނެގުމުގެ މަސައްކަތް މިހާރު ފެށިއްޖެ. ޓީއެމްއޭގެ ސަރަހައްދުވެސް ކްލިޔާ ކުރަން އެބަޖެހޭ،" ހަސަން ވިދާޅުވި އެވެ.\nއާ ރަންވޭ އާއެކު މިހާރު ބޭނުންކުރާ ރަންވޭ ދެން ބޭނުންކުރާނީ ޓެކްސީވޭ އެއްގެ ގޮތުގަ އެވެ. އާ ރަންވޭ ބޭނުންކުރަން ފެށުމުން އެއާޕޯޓަށް ދިމާވެފައިވާ ޓްރެފިކް ގެ މައްސަލައަށް ހައްލު ލިބޭނެ ކަމަށް އެމްއޭސީއެލް އިން ބުންޏެވެ.\nއާ ރަންވޭއާ އެކު ވީއައިއޭ އަށް އަންނަ އެއާލައިންތަކުގެ އަދަދު ވެސް އިތުރުވެގެންދާނެ އެވެ.


ފޯ ސީޒަނުން ސަލާމަތްކުރި "ޕެގީ" ބޭ އޮފް ބެންގާލަށް! ފޯ ސީޒަނުން ސަލާމަތްކުރި "ޕެގީ" ބޭ އޮފް ބެންގާލަށް!\nފޯ ސީޒަނުން ސަލާމަތްކުރި "ޕެގީ" ބޭ އޮފް ބެންގާލަށް!\n"ޕެގީ" ބޭ އޮފް ބެންގާލަށް ދަތުރުކުރި ގޮތް\n"ޕެގީ" ފަރުވާގެ މަރުޙަލާގައި\n"ޕެގީ" މޫދަށް ދޫކޮށްލަނީ\n"ޕެގީ" މޫދު އަޑީގައި\nފިޔަގަނޑު ބިންދައިގެންގޮސް އެކިކަހަލަ ހާނީއްކަތައް ވެފައި އޮއްވައި ފޯ ސީޒަން ލަނޑާގިރާވަރުގެ "މެރިން ޑިސްކަވެރީ ސެންޓަރ"ގެ މެރިން ބަޔަލޮޖިސްޓުން ގަގައި ފަރުވާދިން ވެލާ މިހާރު ރާއްޖޭގެ ކަނޑުގެ ސަރަޙައްދު ހުރަސްކުރުމަށްފަހު ބޭ އޮފް ބެންގާލް އަށް ދަތުރުކޮށްފިއެވެ.\n"ޕެގީ"ގެ ނަމުން ނަންދީފައިވާ މިވެލައަށް ބޮޑެތި ހާނީއްކަތައްވެފައިވަނިކޮށް މާލެއަތޮޅު އުތުރުން ކުރަމަތި އައިލެންޑް ރިސޯޓާ ދިމާ ކަނޑުން ފެނުނީ 25 އޮގަސްޓު 2014އެވެ.\n"ޕެގީ" ބޭ އޮފް ބެންގަލްއަށް ދަތުރުކުރިކަން އެނގިފައިވަނީ އޭތި މޫދަށް ދޫކޮށްލިއިރު އޭގެ ބުރަކަށީގައި ހަރުކޮށްފައިވާ "ޓްރެކިން ޑިވައިޒް"ގެ ޒަރިއްޔާއިންނެވެ. ފޯ ސިޒަންސް ރިސޓުން ދަނީ އެޑިވައިޒްގެ ޒަރިއްޔާއިން ޕެގީ ދަތުރުކުރަމުންދާގޮތް ބަލަމުންނެވެ.\nމިވެލައަކީ ހާނިއްކަވެފައިވަނިކޮށް ނަގައި ބެލްޖިއަމްއަށް ފަރުވާދިނުމަށް ފޮނުވާލި ވެލާތަކުގެ ތެރެއިން ހަމައެކަނި ސަލާމަތްވި އެއްޗެވެ. އެޤައުމުގައި މިފަދަ ޖަނަވާރުތަކަށް ފަރުވާދޭ ޚާއްސަ ޒުލެއްގައި "ޕެގީ"އަށް އިތުރު ފަރުވާއާއި އެކި އެކްސަސައިޒް ދިނެވެ. މިއީ ރާއްޖޭގެ މިފަދަ ކަނޑުގެ ދިރުމަކަށް ފަރުވާދިނުމަށް، ނުވަތަ ކަނޑުގެ ދިރުންތަކާބެހޭ މިފަދަ ދިރާސާއެއްކުރުމަށް ޔޫރަޕަށް އެއްޗެއް ގެންދިޔަ ފުރަތަމަ ފަހަރެވެ.\nއިތުރުފަރުވާއަށް ޔޫރަޕަށް ގެންދިޔަ4ވެލާގެ ތެރެއިން ފަރުވާއަށްފަހު އޭގެ އަސްލު މާޙައުލަށް ދެވޭވަރަށް ރަނގަޅުވީ "ޕެގީ" އެކަންޏެވެ. "ޕެގީ"އޭގެ ވަޒަނަށް ދޫކޮށްލިއުރުވެސް އޭތީގެ ކަނާތްފަރާތު ކުރީ ފިޔަފަތެއް ނެތެވެ. އެހެންނަމަވެސް ކަނޑުގެ ޤުދުރަތީ މާޙައުލުގައި، އޭތީގެ އަމިއްލަ ވަޒަނުގައި އަމިއްލައަށް އުޅުމުގެ ފުރިހަމަ ޤާބިލްކަން މިހާރު އެއަށްވަނީ ލިބިފައެވެ. ފަރުވާއަށްފަހު "ޕެގީ" ރާއްޖެއަށް ގެނައީ މިދިޔަ ޖޫންމަހުގެ 19 ވަނަދުވަހުއެވެ. އެއަށްފަހު ފޯސީޒަންގެ ކުޑަހުރާ ރިސޯޓުގައި އޭތި ބޭއްވުމަށްފަހު އޭތި މޫދަށް ދޫކޮށްލީ ޖޫންމަހުގެ 22 ވަނަ ދުވަހުއެވެ.\nބ.އަތޮޅުގައި ހިންގާ ފޯ ސީޒަން ލަނޑާގިރާވަރުގެ "މެރިން ޑިސްކަވެރީ ސެންޓަރ"އިން މެރިން ބަޔަލޮޖިސްޓުންނަށް "ޕެގީ" ހާނީއްކަވެފައިވަނިކޮށް 2014ވަނަ އަހަރުގެ އޮގަސްޓުމަހުގެ 25ވަނަ ދުވަހު ފެނުނީ މާލެއަތޮޅު އުތުރުން ކުރަމަތި އައިލެންޑް ރިސޯޓާ ދިމާއިންނެވެ. އެއަށްފަހު ކުޑަހުރާއަށް އޭތި ގެންދިޔައިރު އޭތިވަނީ އެކިކަހަލަ ހާނީއްކަތަކާއެކު ސިއްޙީގޮތުން ވަރަށްބޮޑަށް ބަލިކަށިވެ ބަނޑަށް ވައި އަރައި ފެންމައްޗަށް އަރާފައެވެ. އޭރުވެސް އޭގެ ކަނާތްފަރާތު ކުރީ ފިޔަތްގަނޑުވަނީ ބުރިވެފައެވެ. އަދި ބޮލަށްވެސް ވަނީ އަނިޔާވެފައެވެ. މީގެ އިތުރުން ވަތްފަރާތު ކުރީ ފިޔަފަތްގަނޑަށްވެސް ވަނީ ހާނީއްކަވެފައެވެ.\nމި ހާނީއްކަތަކުގެ އިތުރުން ޤުދުރަތީ މާހައުލުގައި އަމިއްލައަށް ދިރިއުޅެވޭވަރަށްވުރެ ބޮޑަށް އޭތި އޮތީ ބަލިކަށިވެފައެވެ. އެހެންކަމުން ކުޑަހުރާގައި ވަނީ އެއަށް ފަރުވާދީފައެވެ. ޖިސްމާނީގޮތުން ލިބިފައިވާ ހާނީއްކަތަކަށް ފަރުވާ ދިނުމަށްފަހު އަމިއްލަށް އުޅެވޭފަދަ ޙާލަތަކަށް އޭތި ގެންދިއުމަށްޓަކައި ރިހެބިލޭޓްޓް ކުރުމުގެ ޕްރޮގްރާމެއްވެސް ކުރިއަށް ގެންދިޔައެވެ. އެއަށްފަހު އޭތި ފޯސީޒަންގެ ލަނޑާގިރާވަރަށް ބަދަލުކުރިއެވެ. ލަނޑާގިރާވަރުގެ "މެރިން ޑިސްކަވަރީ ސެންޓަރ"ގެ ދަށުން ހިންގާ ވެލާ ރިހެބިލިޓޭޝަން ސެންޓަރުގައިވެސް މި ވެލައަށް ފަރުވާދިނެވެ.\nއެހެންނަމަވެސް އޭއްޗަށް މިތަނުން ދިން ފަރުވާއަށްފަހުވެސް ޤުދުރަތީ މާޙައުލަށް އޭތި ދޫކޮށްލެވޭ ވަރެއްނުވިއެވެ. ސަބަބަކީ މޫދަށް ދޫކޮށްލައިފިނަމަ އަމިއްލައަށް ފީނައި، ކާނާ ހޯދައި ސަލާމަތުން ދިރިއުޅެން މަސައްކަތްކުރުމުގެ ޤާބިލްކަން އޭއްޗަށް އޭރުނުލިބުމެވެ.\nޕެގީ"ގެ ދިރިއުޅުން އޭގެ އަސްލު މާޙައުލަށް ބަދަލުކުރުމުގެ އުންމީދު އެއަށް "ޕެގީ"ގެ ނަމުން ނަންދިން ފޯސީޒަންގެ ޓީމުން ކަނޑާނުލުމުގެ ނަތީޖާއަކީ މިއަދު އޭތި އަމިއްލައަށް އޭގެ މާހައުލިގައި ދިރިއުޅެން ފެށުމެވެ.


ޑރ.ބިލާލް ފިލިޕްސް ؛ އުއްމަތުގެ ފަޚުރެއް – Ilm\nޑރ.ބިލާލް ފިލިޕްސް ؛ އުއްމަތުގެ ފަޚުރެއް\nޑރ.އަބޫ އަމީނާ ބިލާލް ފިލިޕްސް އަކީ ޖެމެއިކާއަށް އުފަން ކެނެޑާގެ ދީނީ ޢިލްމުވެރިއެކެވެ. 1970 ގެ ކުރީ ކޮޅުގައި ޑރ. ބިލާލް ފިލިޕްސް އިސްލާމްވެ ވަޑައިގަތީ ސިޔާސީ އަދި ފިކުރީ ގޮތުން ނަޞާރާދީނާއި، ކޮމިއުނިޒަމް ތަޖުރިބާ ކުރެއްވުމަށްފަހުގައެވެ. އިސްލާމްވެ ވަޑައިގަތުމުގެ ކުޑަ ދުވަސްކޮޅެއް ފަހުން ދީނީ ތަޢުލީމު ޙާސިލް ކުރެއްވުމަށްޓަކައި ސަޢޫދީ ޢަރަބިއްޔާއަށް ވަޑައިގަތެވެ. މަދީނާގައި އިސްލާމީ ތަޢުލީމުން ފުރަތަމަ ޑިގްރީ އަދި ރިޔާޟުން ޢަޤީދާއިން މާސްޓާރސް ޑިގްރީ ޙާޞިލް ކުރެއްވިއެވެ. އެއަށްފަހު 1990 ގެ އަހަރުތަކުގެ ކުރީކޮޅުގައި އިނގިރޭސި ވިލާތުގެ ޔުނިވަރސިޓީ އޮފް ވޭލްސް އިން ޢަޤީދާ އިން ޕީއެޗްޑީ ޙާޞިލް ކުރެއްވިއެވެ.\nއައި.އޯ.ޔޫ އުފަން ވުމާއެކު ޑރ.ބިލާލް ގެ ނަންފުޅު ވަނީ އުރުދުނުން ނެރޭ “ދުނިޔޭގެ އެންމެ ނުފޫޒުގަދަ 500 މުސްލިމުން” ގެ ލިސްޓުގައި ވެސް ހިމެނިފައެވެ. ޖެހިގެން އައި އަހަރު ޑރ.ބިލާލް ވަނީ ނޮލެޖް އިންޓަރނޭޝަނަލް ޔުނިވަރސިޓީގައި އިނގިރޭސި މީޑިއަމުން ކިޔަވައިދޭ އިސްލާމިކް ޑިޕާޓްމެންޓް އުފައްދަވާ އެ ޑިޕާޓްމެންޓްގެ ވެރިއަކަށް ހުންނަވާފައެވެ. މި ޔުނިވަރސިޓީގެ ޗާންސެލަރ އަކަށް އޭރު ހުންނެވީ ޝެއިޚް ޑރ.ޢަބްދުއްރަޙްމާން އިބްނު ޢަބްދިލް ޢަޒީޒް އައްސުދައިސް އެވެ. އަދި މި ޔުނިވަރސިޓީގެ ބޯޑް އޮފް ޓްރަސްޓީޒްގެ ރައީސަކަށް ހުންނެވީ ސަޢޫދީ ޢަރަބިއްޔާގެ މުފްތީ ޝެއިޚް ޢަބްދުލްޢަޒީޒް އިބްނު ޢަބްދުﷲ އާލް އައްޝައިޚް އެވެ. 2009 ވަނަ އަހަރު ޑރ.ބިލާލް ފިލިޕްސް ވަނީ ސޫދާނުގެ އޮމްޑަރމަން އިސްލާމިކް ޔުނިވަރސިޓީގައި ކޮލެޖް އޮފް ދަޢުވާ އެންޑް އިސްލާމިކް ކަލްޗަރ އުފައްދަވާ އެ ތަނުގެ ވެރިއަކަށް ހުންނަވާފައެވެ. އަދި ހަމަ އެހެންމެ އިންޑިއާގެ ޗެންނާއީގައި ޕްރެސްޓަން އިންޓަރނޭޝަނަލް ކޮލެޖް ވެސް އުފެއްދެވިއެވެ.\nމިހާރު ޢުމުރުފުޅުން 73 އަހަރުގައި ވެސް ޑރ. ބިލާލް ދަނީ އިސްލާމީ އުއްމަތަށް ޚިދުމަތްކުރެއްވުމުގައި ބުރަކޮށް މަސައްކަތް ކުރައްވަމުންނެވެ. ދުނިޔޭގެ އެކި ކަންކޮޅުތަކަށް ދަޢުވަތުގެ މަސައްކަތްޕުޅުގައި ދަތުރު ކުރައްވަމުން ގެންދަވައެވެ. ފަސް ފަހަރެއްގެ މަތިން ރާއްޖެ ވަޑައިގެން ޑރ. ބިލާލް ފިލިޕްސް ތަޤްރީރުކުރައްވާފައިވެއެވެ.


Guesthouse Thakah Libey Gellun Bodu, Covid Ge Number Dhahkohdhee: Mausoom – adduLIVE\nގެސްޓްހައުސްތަކަށް ލިބޭ ގެއްލުން ބޮޑު، ކޮވިޑްގެ ނަމްބަރު ދަށްކޮށްދީ\nNov 21, 2020, 18:33 ހަސަން ރަޝީދު\nމާލެ ސަރަހައްދުގެ ގެސްޓްހައުސްތައް ނުހުޅުވި ގިނަ ދުވަސްތަކެއް ވަމުންދާތީ ލިބޭ ގެއްލުން ބޮޑު ކަމަށާއި އެހެންކަމުން މާލެ ސަރަހައްދުގެ ކޮވިޑް-19 ގެ ނަމްބަރު ދަށްކުރަން އެހީވުމަށް ޓޫރިޒަމް މިނިސްޓަރު އަބްދުﷲ މައުސޫމް ގޮވާލައްވައިފިއެވެ.\nމިނިސްޓަރު މައުސޫމް ކުރެއްވި ޓްވީޓެއްގައި ވިދާޅުވީ މާލެ އޭރިއާގެ ހޮޓާތަކާއި ގެސްޓްހައުސްތައް އަދިިވެސް ނުހުޅުވޭ ކަމަށާއި ސުވެނިއަރު ޝޮޕުތަކާއި އެހެނިހެން ފަަތުރު ހިދުމަތްތައްވެސް އަދި ނުހިންގޭ ކަމަށެވެ. އަދި އެ ތަންތަން ހިންގާ ފަރާތްތަކުން ތަހައްމަލުކުރާ ގެއްލުން ވަރަށް ބޮޑު ކަމަށް މިނިސްޓަރު ފާހަގަކުރެއްވިއެވެ.\n"މާލެ ސަރަހައްދުގެ ކޮވިޑު ނަމްބަރު ތިރިކުރުމަށް އެޗް.ޕީ.އޭ ގެ އެންގުންތަކަށް ބޮޑަށް ސަމާލުވަމާތޯ" މައުސޫމް ވިދާޅުވިއެވެ.\nރާއްޖެއިން އިއްޔެ 94 މީހަކު ކޮވިޑަށް ޕޮޒިޓިވްވި އިރު، އޭގެތެރެއިން 49 މީހުން ނިސްބަތްވަނީ މާލެ ސަރަހައްދަށެވެ.\nރާއްޖެއިން މިހާތަނަށް 12،546 މީހުން ކޮވިޑަށް ޕޮޒިޓިވް ވެފައިވާއިރު، އެކްޓިވް ކޭސްގެ ގޮތުގައި 997 ކޭސް އެބަ އުޅެއެވެ. އަދި 80 ފަރާތަކަށް ހޮސްޕިޓަލުގައި ފަރުވާ ދެމުންދާއިރު، 11،497 މީހުން ވަނީ ބަލިން ރަނގަޅުވެފައެވެ. މި ބަލީގައި ރާއްޖެއިން ވަނީ 45 މީހުން ނިޔާވެފައެވެ.


SunOnline: #VAAHAKA: Thiya loabi edhigen - Episode 12\nތިޔަ ލޯބި އެދިގެން... - 12\nމަރިޔަމް ހިމްނާ (ހިމީ) 10 Oct 2021, 08:05\n"ބައްޕަ ބޭނުންވަންޏާ މިއަދުވެސް ރަން... ރަންކިޔަން އަޅުގަނޑު ތައްޔާރު..." އެ މަސައްކަތުގައި އުޅެމުން މިންހާ ބުނެލިއެވެ. އެއަށްފަހު މިންހާ ޝިޒާންއަށް ބަލައިލިއެވެ. އޭރު ޝިޒާންވެސް އިނީ މިންހާއަށް ބަލަހައްޓައިގެންކަމުން، ދެމީހުންގެ ހަތަރުކަޅި ބައްދަލުވިއެވެ. މިންހާގެ ދެލޮލުން ފެނުނު ޝަކުވާގެ އަސަރުތަކުން ޝިޒާންގެ މެއަށް ވެސް ފިނިވެލިއެވެ.\nއޭނާއަށް މިންހާއާ ނަޒަރު ވަކިކޮށްލަން ވެސް ނޭނގިފައި އިނދެވުނެވެ. ހިސާބެއްގެ އުނދަގޫކަމެއް އޭނާގެ މުޅި ހަށިގަނޑުގައިވެސް ފެތުރިގަތެވެ.\n"ދަރިފުޅާ! ބައްޕަ ވަރަށް އުފާވެއްޖެ. ތި ނިންމުން ދަރިފުޅު ތި ނިންމީތީ..."\n"މި ނިންމުން އަޅުގަނޑު މި ނިންމީ ވަރަށް ބޮޑަށް ވިސްނާފަ ބައްޕާ. ބައްޕަ ހާސްނުވޭ... އަޅުގަނޑު ޝިޒާންއާ ކައިވެނިކުރަން ތައްޔާރު..." މިންހާ އެހެން ބުނެލިއިރުވެސް، އޭނާގެ މޫނުމަތިން ފެނިގެންދިޔައީ ހިތްހަލާކު ވާފަދަ އަސަރުތަކެކެވެ.\n"މިއަދު ރަންކިޔުމުގެ ކަންތައްތައް ނިންމައިފިއްޔާ ހަފްތާއެއްހާ ދުވަސްފަހުން ކައިވެނި ކުރާނީ..." ހަނީފްެ އޭނާގެ ހިތުގައިވާ ވާހަކަ އިއްވައިލިއެވެ.\n"ޝިޒާން އެބައޮތްތަ އެއްވެސް މައްސަލައެއް؟" ހަނީފް ސުވާލުކޮށްލިއެވެ. ބޯޖަހައިލުން ފިޔަވާ އިތުރުކަމެއް ޝިޒާންއަކަށް ނުކެރެވުނެވެ. އޭނާއަށް އަދިވެސް ވިސްނެނީ މިންހާއާ ދޭތެރޭގައެވެ. މިންހާގެ މޫނުމަތން ފެނުނު ކުލަވަރުތައް އޭނާއަށް އުނދަގޫވަނީއެވެ.\nހަނީފް ކައިރީގައި މިންހާއާ ޝިޒާންއާ ދެމީހުން ތިބިއިރު، އެ ދެމެދުގައި ނަޒަރު ބައްދަލުކުރެވެމުންދިޔައެވެ. ޝިޒާން ހަނީފް ކައިރިން ވަޢުދުވީ މިންހާއަށް ދުވަހަކުވެސް ދެރައެއް ލިބުނަ ނުދޭނަކަމަށެވެ. ޝިޒާންގެ ވާހަކަތަކުން ހަނީފްއަށް އިތުރު ހިތްހަމަޖެހުމެއް ލިބުނެވެ. އޭނާ ޝުކުރުވެރި ބެލުމަކުން ޝިޒާންއަށް ބަލައިލިއެވެ. ޝިޒާން ބޯޖަހައިލަމުން، ހިނިތުންވެލުމަށްފަހު، ހަނީފްގެ އަތުގައި ހިފައްޓައިލިއެެވެ. އެއާއެކު ހަނީފް އޭނާގެ އަނެއް އަތުން ޝިޒާންގެ އަތުގައި ހިފައްޓައިލިއެވެ. އޭނާ ޝިޒާންއަށް ޝުކުރު އަދާކުރިއެވެ.\nމިންހާ ގެއަށް އައީ މެންދުރު ނަމާދުކޮށްލާ ކައްކާ ހަދައިލަން ވެގެންނެވެ. ނަމާދުކޮށް ނިމުނުތަނާ ޔޫލިން އައިސް ދޮރުގައި ޓަކި ޖަހައިލިއެވެ. މިންހާ ދޮރު ހުޅުވައިލިއެވެ. ޔޫލިންގެ ލޮލުގައި ފުރަތަމަވެސް އަޅައިގަތީ މިންހާގެ ދެލޮލެވެ.\n"ރޭގަ ނުނިދަނީތަ؟" އެކުވެރިޔާގެ ޙާލު ވަޒަންކުރެވުނު ޔޫލިން ސުވާލުކޮށްލިއެވެ.\n"އަހަންނަށް ނިދޭނެތަ ލީން. އަހަރެން މިއައީ ހާދަ ބޮޑު ނިންމުމެއް ނިންމާފައޭ... އަހަރެންގެ ބޯވެސް ހީވަނީ ފަޅައިގެން ގޮސްދާނެހެން." މިންހާ ބުނެލިއެވެ.\n"ކިހިނެއްވީ؟ އަހަންނަށް ކިޔައިދީބަލަ!" އެނދުގައި އިށީންނަމުން ޔޫލިން މިންހާގެ ދެލޮލަށް ބަލައިލިއެވެ.\n"އަހަރެން ޝިޒާންއާ ކައިވެނި ކުރަން ނިންމައިިފިން. މިއަދު ރަންކިޔަން." މިންހާ ބުނެލިއެވެ. އޭނާ އިސްޖަހައިލިއެވެ. ދެލޮލުގެ ތެރެއަށް ކަރުނަތައް ޖަމާވިއެވެ. މިންހާގެ އަޑު ކުރެހުމާއެކު، ޔޫލިން މިންހާގެ އަތުގައި ހިފައިލިއެވެ.\n"މިންނު. ނުރޮއްޗޭ ދެން..." ޔޫލިން ކަންބޮޑުވިއެވެ. މިންހާ އާހިލް ދެެކެ އިންތިހާ ލޯބިވިއެއްކަމަކު، ހަނީފްގެ އެދުމަކާ މިންހާ ދެކޮޅު ނުހަދާނެކަން އޭނާއަށްވެސް އެނގެއެވެ.\n"ކައިވެންޏަކީ ކުޅޭ ކުޅިވަރެއް ނޫންކަން ވިސްނައްޗޭ މިންނު. ކައިވެންޏަށްފަހު މިންނުވެސް ފިރިމީހާއަށްޓަކައި އަދާކޮށްދޭން ޖެހޭ ޙައްޤުތަކެއް ހުންނާނެ!" ޔޫލިން ދައްތައަކު ކޮއްކޮއަކަށް ނަސޭހަތްދޭގޮތަށް މިންހާއަށް ނަސޭހަތްދިނެވެ. ބޯ ޖަހައިލުން ފިޔަވާ އިތުރުކަމެއް މިންހާ ނުކުރެއެވެ. ޔޫލިންގެ ވާހަކަތައް އަޑު އަހަން އޭނާ އިނެވެ.\nއައިހަމްއާ އޭނާއާ ގުޅުނު ވާހަކަ ޔޫލިން ހުރީ ކިތަންމެ ހާވެސް މިންހާ ކައިރީގައި ބުނަން ބޭނުންވެފައެވެ. އެހެންނަމަވެސް، މިންހާ އެފަދަ ހިތާމައެއްގައިވނިކޮށް އެފަދަ ވާހަކައެއް ބުނާކަށް ޔޫލިން ބޭނުމެއް ނުވިއެވެ. އޭނާ ބޭނުންވީ މިންހާ ކުޑަކޮށް ހަމައަކަށް އެޅިލުމުން އެވާހަކަ ބުނާށެވެ. އެހެންކަމުން ޔޫލިން އެވާހަކަ ފަސްކޮށްލީއެވެ.\nއެދުވަހު ރަންކިޔުނެވެ. ކައިވެނި ކުރަން ނިންމީ ހަފްތާއެއްހާ ދުވަސް ފަހުންނެވެ.\nމިންހާ ކައިރީގައި އުޅެފައި ޔޫލިން އައިސް ގެއަށް ވަތްއިރު ރައިހާން އޮތީ ބަދިގޭ ފަރާތު ޖޯލީގައެވެ. އޭނާ އޮތީ ވިސްނުމަަކަށް ގެއްލިފައެވެ.\n"އެކަންތައް ނިމުނީތަ؟" ޔޫލިން ފެނުމާއެކު ރައިހާން ސުވާލުކޮށްލިއެވެ.\n"އާނ. ރަންކިޔުމުގެ ކަންތައް ނިމިއްޖެ. ކައިވެނި ކުރުން އޮތީ ހަފްތާއެއްހާ ދުވަސް ފަހުން..." ޔޫލިން ބުނެލިއެވެ.\n"މިންނު އޯކޭތަ؟" ރައިހާން ސުވާލުކޮށްލިއެވެ. އޭނާ ވަނީ ޔޫލިން ގާތު އޭނާއާ މިންހާއާ ދެއްކި ވާހަކަތައް އަޑު އިވުނުކަމަށް ބުނެފައެވެ.\n"އޯކޭ އޯކޭ އެއް ނޫން... ދެން އެކަމަކު..." ޔޫލިން ވަކި ހިސާބަކަށް ބުނެފައި ހުއްޓައިލިއެވެ.\n"ހަނީފް ބޭވެސް ކީއްވެތަ މިންނުއަށް މަޖުބޫރު އެކުރަނީ؟" ރައިހާންއަށް ސުވާލުކޮށްލެވުނެވެ.\n"ހަނީފްބޭ ވެސް އެ ފަދަ ވިސްނުމެއް ނިންމާނީ ވަރަށް ބޮޑަށް ވިސްނާފަ ދޯ... މިންނުއަށް ދެރަގޮތެއް ވާކަށް ހަނީފްބޭ ވެސް ނޭދޭނެ. އެންމެ ރަނގަޅު ގޮތް އަބަދުވެސް ދަރިންނަށް ވާން އެދޭނީ މައިންބަފައިންނޭ ދޮންބޭ.." ޔޫލިން ބުނެލިއެވެ.\n"އެކަމަކު އެއީ ކޮންތާކުން އައި ކާކުކަމެއް؟ އޭނާ ކުރާކަމެއް؟ ވަޒީފާއެއް އެއްވެސް އެއްޗެއް ނޭނގި ހަނީފްބޭ ހަމަ އެކަންތައް މިންނު ލައްވާ ކުރުވަންތަ އެ އުޅެނީ؟" ރައިހާން ހިސާބަކަށް ހިތްހަމަަ ނުޖެހޭގޮތްވިއެވެ.\n"ކިހިނެއް އެނގެނީ އޭނަ ކުރާކަމެއް ހަނީފްބޭއަށް ނޭނގޭކަމެއް. ހަމަ ހުރެހުރެފަ އެވަރުގެ ބޮޑުކަމެއް ނުނިންމާނެ ދޯ މިންނުއަށް ގެއްލުން ވާގޮތަކަށް..." ޔޫލިން ބުނެލިއެވެ.\nޔޫލިންއާ ރައިހާންއާ ދެމީހުން އެތައް އިރަކު އެފަދަ ވާހަކަތަކެއްގައި ތިއްބެވެ.\nރޭގަނޑުގެ ވަގުތެވެ. ސާދަ ވިލޭރޭ ފަލަކުގައި ރަސްކަން ކުރަމުންދިޔަ ހަނދު އޭގެ ޝާއްބަކަމާއެކު ދުނިޔެއަށް އަލިކަން ފަތުރަމުންދިޔައިރު، ހަނދުގެ ދަރުބާރުގައި ތިބެ ވިދަމުންދިޔަ ތަރތަކުގެ ސަބަބުން އުޑުމަތި ވަނީ ފަޅުފިލާފައެވެ. އުޑުމަތީ ސާފެވެ. ހަނދުވަރުން މުޅިތަން ވަނީ ދިއްލާލާފައެވެ. ފަޒާގައި ތެތްފިނިކަން ކޮންމެވެސް ވަރަކަށް ރަސްކަން ކުރަމުން ދިޔައެވެ. ޖެހެމުންދިޔައީ ލުއިލުއި ވައިރޯޅިތަކެވެ. އެ ވައިރޯޅިތަކުގެ ބީހުލުން އިޙްސާސްވާ ކޮންމެ ފަހަރަކުވެސް، ހިތަށް ހިންހަމަޖެހުން ގެނެސްދޭނެކަން ޔަޤީނެވެ. އުދާސްވެފައިވާ ހިތްތަކުގައި އޯގާތެރިިކަމާއެކު ފިރުމައިލަދޭނެކަން ޔަޤީނެވެ. އެހެންނަމަވެސް އެއިން އެއްވެސް ކަމަކުން މިންހާއަށް ހިތްހަމަޖެހުމެއް ނުލިބުނެވެ. އޭނާއަށް ލިބިގެންދަނީ އިތުރު ނުތަނަވަސްކަމެކެވެ. އިތުރު ތަކުލީފުތަކެކެވެ.\nގޭ ބަނބުކެޔޮ ގަސް ދޮށުގައި އޮށޯވެލައިގެން ވިސްނުމަކަށް ގެއްލިފައި އޮތް މިންހާގެ ފޯނު ރިންގްވުމާއެކު އޭނާ ފޯނަށް ބަލައިލިއެވެ. އެ ފޯނުގެ ސްކްރީންވެސް އޭނާއަށް ފެނުނީ ކަރުނައިގެ ސަބަބުން ފުސްވެފައިވާ ދެލޮލުންނެވެ. އާހިލްގެ ނަން ފެނުމާއެކު އޭނާއަށް ތުންފަތުގައި ދަތް އަޅައިލެވުނެވެ. މީހާގެ އެތެރެހަށީގައި އުފެދިފައިވާ ތޫފާން ވަރުގަދަވެގެން ދިޔައެވެ. ކޮންމެ ގޮތެއްވިޔަސް އޭނާ އެވަނީ ޝިޒާންއާ އިންނަން އެއްބަސް ވެފައެވެ. މިހާރު ރަންވެސް ކީއެވެ. އާހިލްއާ ދުރުވާން ބޭނުންނޫނަސް ތަޤުދީރު އޭނާއާ މިކުރަނީ ކޮންކަހަލަ ސަމާސާއެއް ހެއްޔެވެ؟ މިންހާ އޭނާގެ ކަރުނަތައް އަތުގެ ނުފުށުން ފުހެލިއެވެ. އަބަދު އާހިލްއަށް ވެސް ފިލައިގެން ނޫޅެވޭނެކަން އޭނާއަށް އެނގެއެވެ. ޝިޒާންއާ ކައިވެނި ކުރިނަމަވެސް، ކޮންމެވެސް ދުވަހަކުން އެކަން އޭނާ އާހިލްއަށް އަންގައިދޭން ޖެހޭނެކަން މިންހާއަށް އެނގެއެވެ. ހިތްވަރުކޮށްފައި އޭނާ ފޯނު ނަގާ ކަންފަތުގައި ޖައްސައިލިއެވެ.\n"ހަލޯ މިންނޫ... ކީއްވެތަ ފޯނު ނުނަގަނީ؟ އަހަރެނ ހާދަ ހާސްވެެއްޖެޔޭ.. އެވަރަަށް ގުޅީމަވެސް ފޯނު ނުނެގީ އަނެއްކާ އަހަރެން ދެކެ ރުޅި އައީތަ؟" އާހިލްގެ އަޑުން އޭނާ މިންހާއާ މެދު ކަންބޮޑުވެފައިވާ މިންވަރު ހާމަވެއެވެ. ތުންފަތުގައި ދަތް އަޅައިލި މިންހާ އޭނާއަށް ރޮވިދާނެތީ އެކަން ކޮންޓްރޯލް ކުރަން މަސައްކަތް ކުރިއެވެ. އޭރު ކަރުނަތައް ކޯތާފަތްމަތިން ތިރިއަށް ރޮނގުދެމިގެން ގޮސްވިއެވެ. އޭނާ އެހެން މީހަކާ އިންނަން އުޅޭކަން އާހިލްއަށް ހާމަކުރާނީ ކިހިނެއްހެއްޔެވެ؟ ޔަޤީނުންވެސް އެ ޚަބަރުން އާހިލްގެ ހިތްވެސް ކުދި ކުދި ވާނެއެވެ.\n"މިންނޫ!..." މިންހާ ވާހަކަ ނުދައްކާ ގިނައިރުވާން ފެށުމުން އަނެއްކާވެސް އާހިލް އެކޮޅުން ގޮވައިލިއެވެ.\n"ހޫމް..." މިންހާ ބުނެލިއެވެ.\n"ކީއްވެ އަހަންނާ ވާހަކަ ނުދައްކަނީ؟ މިންނު ތިހެން ހެދީމަ އަހަރެން ވަރަށް ދެރަވެޔޭ... ކަމަކާ ހިތްހަމަ ނުޖެހުނީތަ؟ އަހަންނަށް ކަމެއް ކުރެވުނީތަ؟ މިންނު. ބުނެބަލަ!" އާހިލް ބުނެލިއެވެ. އޭނާ ހުރީ ކަންބޮޑުވެފައެވެ.\n"ނޫން." އަނެއްކާސް މިންހާ ދިނީ ކުރު ޖަވާބެކެވެ. އެކަމުން އާހިލްގެ ނުތަނަވަސްކަން އިތުރުވެގެން ދިޔައެވެ.\n"މިންނު ތިހެން ވާހަކަ ދައްކަންޏާ ދެން އަހަރެން ފޯނު ބާއްވާނީ..." އާހިލް ބުނެލިއެވެ. މިންހާގެ ކެތްތެރިކަން ކޮޅުންލީ އެ ހިސާބުންނެވެ. އޭނާއަށް ރޮވެން ފެށުނެވެ. އިސާހިތަކު އެ އަޑު މަޑު ގިސްލުމަކަށް ބަދަލުވެގެން ދިޔައެވެ. އިތުރަށް ކެތްކުރާނެހާ ހިތްވަރެއް މިންހާއަކަށް ނުލިބުނެވެ. އޭނާއަށް އަނގަމަތީގައި އަތްވެސް އަޅައިލެވުނީ އެ އަޑު ބާރުވަމުންދިޔައީތީއެވެ.\n"މިންނު. ކިހިނެއްވީ؟ ކަމެއްވީތަ؟" އާހިލް ހާސްވިއެވެ. އޭނާ ފޯނުން ކެނޑިނޭޅި މިންހާއަށް ގޮވަމުންވީގޮތް އޮޅުން ފިލުވަން މަސައްކަތް ކުރަމުންދިޔައައެވެ.\n"އާހިލް... އަހަރެން..." ރޮވޭވަރުން މިންހާއަށް ވާހަކަ ދައްކަން އުނދަގޫވެގެން ދިޔައެވެ. އޭނާގެ އަޑުވެސް ރަނގަޅަށް ނުނިކުމެއެވެ.\n"މިންނު. ހުއްޓާލާފަ އަހަރެން ކައިރީ ވީގޮތެއް ކިޔައިދީބަލަ!" އާހިލް އިތުރަށް ހާސްވާގޮތްވިއެވެ. މިންހާ ވާހަކަ ނުދައްކާ ހުއްޓާނުލާ ރޮމުންދިޔުމުގެ ސަބަބުން، އޭނާގެ އަޑުން ވެސް ކަންބޮޑުވުމާ ހާސްކަމުގެ އަސަރުތައް ފާޅުވަމުންދިޔައެވެ. އާހިލްގެ އެތަކެއް ވާހަކަތަކަށް ފަހުވެސް، މިންހާއަށް ވެގެން އުޅޭ ގޮތެއް އޮޅުން ފިލުވައިދެވޭގޮތެއް ނުވިއެވެ. އެންމެ ފަހުން އޭނާއަށް އާހިލްއާ ވާހަކަ ދައްކަން ނުކުޅަދާނެވެގެން ފޯނު ކަނޑައިލިއެވެ. ޖޯލީގައި އިށީނދެ އިނދެފައި އޭނާ ބޯ ގެންގޮސް ކަކުލުގައި ޖައްސައިލިއެވެ. އޭރުވެސް އޭނާއަށް ގިސްލެވެމުން ދިޔައެވެ. އާހިލް ކެނޑިނޭޅި ގުޅަމުންދިޔައެވެ. މިންހާގެ ފޯނު ނިވުނީވެސް އާހިލް ގުޅަމުން ދަނިކޮށެވެ. އޭނާ ދެއަތް ވަށާލައިގެން އޮވެ ރޮމުންދިޔައެވެ. މޭގައިވެސް ތޫނު ރިހުމެއް އުފައްދައިފިއެވެ. ރުއިން ކޮންޓްރޯލް ކުރަން ކިތަންމެ މަސައްކަތެއް ކުރިނަމަވެސް، ހީވަނީ އެއީ އޭނާގެ އިޚްތިޔާރުގައި އެކަން ކުރުމުގެ ހިތްވަރުނެތްހެންނެވެ. އެތައް އިރަކު މިންހާ އެގޮތަށް ރޯން އޮތެވެ.\n"މިންނު." މިންހާއަށް ސިހުން ގެނުވީ އޭނާއާ ދާދިގާތުން މީހަކު ގޮވައިލި އަޑު އިވިފައެވެ. އިސްއުފުލައިލިއިރު އޭނާއާ ދިމާލަށް ބަލަހައްޓައިގެން ހުރީ ރައިހާންއެވެ.\n"ކިހިނެއްވީ؟ ކީއްވެ ތިރޮނީ؟" ރައިހާން ސުވާލުކޮށްލިއެވެ. ރޭގަނޑުގެ ވަގުތަށް ވިޔަސް މިންހާގެ ރަތްވެ ދުޅަވެ ފައިވާ ދެލޮލާއި، އެ މޫނުމަތީގައިވީ ހިތްހަލާކުވާފަދަ އަސަރުތައް ރައިހާންގެ ލޮލުގައި އަޅައިގަތެވެ. ގިނައިރު ރުއިމުގެ ސަބަބުން މިންހާގެ އެ ދޮން މޫނުމަތިވަނީ ރަތްވެފައެވެ. އެކަމުގެ ސަބަބުން އޭނާގެ ރީތިކަން އިތުރުކޮށްދީފައިވާހެން ހީވެއެވެ. ނޭފަތްމަތި ވެސް ވަނީ އެކީ ރަތްވެފައެވެ. ވީ ގޮތް އެނގުނުނަމަވެސް، އޭނާއަށް އެ ސުވާލުކޮށްލެވުނީ ހާސްވެފައި ހުރިވަރުންނެވެ.\n"ކަމެއްނުވޭ!..." ކަރުނަތައް ފުހެމުން މީހާ ހަމަޖެހެން މަސައްކަތް ކުރަމުން މިންހާ އޭނާގެ ނޭފަތް އެތެރެއަށް ދަމައިލިއެވެ.\n"މިންނުއަށް އަހަންނާ ޝެއާރ ކުރެވޭނެ އިނގޭ ކޮންމެކަމެއްވެސް. ހިތުގައިވާ އުދާސްތައް ބޭރުކޮށްލީމަވެސް ހިތަށް ކޮންމެވެސް ވަރަކަށް ލުއިވާނެ." ރައިހާން ބުނެލިއެވެ.\n"އަހަރެން އޯކޭއޭ..." މިންހާ ބުނެލިއެވެ.\n"އޯކޭ ނަމަ ތިހާ ވަރަކަށް ނުރޯނެއެއްނު."\n"އަހަރެން ބޭނުންވަނީ އެކަނިވެލަން..." މިންހާ އަނެއްކާވެސް ރައިހާންއަށް ޖަވާބުދިނެވެ.\n"ޕްލީޒް ރައިހާން... ޖަސްޓް ލީވް މީ އެލޯން..." މިންހާ އެހެން ބުނެލުމަށްފަހު، ޖޯލިން ތެދުވިއެވެ. އެއަށްފަހު، އޭނާ ގެއާ ދިމާލަށް ހިނގައިގަތެވެ. ބާރުބާރަށް ގޮސް އޭނާ ގޭތެރެއަށް ވަނެވެ. އޭރު ޝިޒާން އޭނާގެ ކޮޓަރިން ނުކުމެ ފެންޑާގައި މިންހާ ދިޔަ ދިމާލަށް ބަލަހައްޓައިގެން ހުއްޓެވެ. އޭނާ ފުންނޭވާއެއް ދޫކޮށްލިއެވެ. އެއަށްފަހު، އޭނާ މިސްރާބުޖެހީ ގެއިން ނުކުންނަން ދިޔުމަށެވެ.\nމިންހާ ކޮޓަރިއަށް ވަދެފައި އޭނާގެ ފޯނު ޗާޖަށް ޖަހައިލިއެެވެ. އަދި ފޯނު ހުޅުވައިލިއެވެ. އޭނާ ފޯނު ހުޅުވައިލުން ލަސްވިފަދައެވެ. އާހިލް ގުޅައިލިއެވެ.\n"މިންނު ފޯނު ކަނޑައިނުލާ އަހަންނަށްވީގޮތް ކިޔައިދީ... މީހަކު އެއްޗެއް ކީތަ؟ ބައްޕަ މާ ބޮޑަށް ބަލިވީތަ؟" އާހިލްގެ ސުވާލުތައް އެއްފައްޗަކަށް އަމުނައިލިއެވެ.\n"ބައްޕަ އަނެއްކާވެސް ސަކަރާތްވީ..." މިންހާ ބުނެލިއެވެ. ކަރުނަތައް ކޮންެމެވެސް ވަރަކަށް ދެލޮލުގެ ތެރެއަށް ޖަމާވެފައި ހުރިނަމަވެސް، އޭނާ ރުއިން ކޮންޓްރޯލް ކުރިއެވެ.\n"އަހަރެން ކިރިޔާއޭ ބިރުން ހަލާކުނުވީ.. ކީކޭ ޑޮކްޓަރު ބުނީ؟" އާހިލް ސުވާލުކޮށްލިއެެވެ.\n"އިތުރަށް ރަނގަޅު ނުވަންޏާ މާލެދާން ބުނީ... މިކޮޅަށް ކުރެވޭނެ ހަމައެކަނި ކަމަކީ އޮބްޒާވް ކުރުމޯ..." މިންހާ ބުނެލިއެވެ. ޝިޒާންގެ ވާހަކަ އާހިލް ގާތު ބުނާނެހާ ހިތްވަރެއް މިންހާއަކަށް، މިފަހަރުވެސް ނުލިބުނެވެ.\n"އަހަރެން އާހިލްދެކެ ވަރަށް ވަރަށް ލޯބިވޭ... އަހަރެން ދުވަހަކުވެސް ނޭދެން އާހިލްއާ ވަކިވާކަށް. އާހިލް އަހަރެން ކައިރިއަށް... ކައިރިއަށް އަންނާނީ ކޮން އިރަކުންތަ؟" ފަހު ޖުމްލަ ބުނެލިއިރު މިންހާގެ އަޑު ކުރެހުނެވެ.\n"ހޭ. ކީއްވެ އަނެއްކާ ރޯން ފެށީ. އަހަރެން މި ހުރީ މިންނު ކައިރީގައޭ ހަމަ..." އާހިލް ބުނެލިއެވެ.\n"ގައިމު ކައިރީގަ ހުރިނަމަ އަހަރެންގެ ކުރިމަތީ ދޯ ހުންނާނީ... ބޭރުގަތަ ތިއުޅެނީ؟" މިންހާ އަހައިލީ ސައިކަލެއް ދިޔަ އަޑާއެކު ބަޔަކު މީހުން ވާހަކަ ދައްކާ އަޑު ފޯނުން އޭނާއަށް އިވުނީމައެވެ.\n"ހެހެ އާ. އޯކޭ މިންނު. އަހަރެން ކުޑަކަމަކު ބިޒީކޮށް އުޅެމުން މި ގުޅީވެސް. އަސްލު ހަމަ މިންނު ފޯނު ކަނޑައިލީމަ އެކަމާ ހާސްވެގެން. ރަނގަޅަށް މަސައްކަތްވެސް ނުކުރެވުނު ވިއްޔަ. އެހެންވެ ބޭރަށް މި ނުކުމެލީ... ދެންވެސް ތިހެން އަހަރެން ހާސް ނުކުރުވާތި... " އާހިލް ބުނެލިއެވެ. މިންހާ އެއްޗެއް ނުބުނެއެވެ.\n"އަހަރެން ދެެކެ އެހާވެސް ލޯބިވޭތަ؟" އާހިލް އަނެއްކާވެސް ސުވާލުކޮށްލިއެވެ.\n"ލޯބިނުވާނަމަ މިހެން ދުރުގަ އާހިލްގެ އިންތިޒާރުގަ ނުހުންނާނެ ދޯ އަހަންނެއް." މިންހާ ބުނެލިއެވެ.\n"އޯކޭ ބޭބީ. ލަވް ޔޫ. މި ގަޑީގަ ބާއްވައިލީ. އެކަމަކު ދެން ނުރޯތި އިނގޭ..." އާހިލް އެދުނެވެ. މިންހާ އާއެކޭ ބުނުމަށްފަހު، ފޯނު ބޭއްވިއެވެ. އޭނާ ފެންބޮވައިގެނެގެން ކޮޓަރިން ނުކުތީ ކޮޓަރީގައި ފެން ނެތުމުންނެވެ. ބަދިގެއަށް ގޮސް ފެން ބޮއިގެން އޭނާ ގޯތި ފަރާތަށް ނުކުންނަން ހުންނަ ދޮރު ކައިރީގައި މަޑުކޮށްލިއެވެ. އޭނާގެ ލޮލުގައި ޝިޒާން އަޅައިގަތުމާއެކު، ދެބުމަ ގޮށްޖެހުނެވެ. ޝިޒާންގެ ސޫރަފެނުމުން ވެސް އޭނާ ފާޑަކަށް ފޫހިވާގޮތްވިއެވެ. އާހިލްއާ އޭނާއާ ދުރުވާން ޖެހޭ ސަބަބަކީ ޝިޒާންއަށް ވެއްޖެއްޔާ އޭނާ ދުވަހަކުވެސް ޝިޒާންއަށް މާފެއް ނުކުރާނެއެވެ.\nފޯނަށް ބަލަމުން ބަލަމުން ގޯތިތެރެއަށް ވަދެގެން އައި ޝިޒާންގެ ލޮލުގައި މިންހާ އަޅައިގަތީ، އިސް އުފުލައިލި ވަގުތެވެ. އޭރު އޭނާގެ އެއް އަތުގައި އެކްސެލް ދަޅެއް އޮތެވެ. ހިނދުކޮޅަކަށް ހުއްޓުން އެރި ޝިޒާން ދެ ވިސްނުމެއްގައި ހުރެފައި މިންހާއާ ދިމާލަށް ހިނގައިގަތެވެ. މިންހާއަށް ވެސް ހުއްޓުން އަރާ ގޮތްވިއެވެ. އޭނާއަށް ވެސް ހަރަކާތެއް ގެންނަން ނޭނގިފައި ހުރެވުނެވެ. ލަސްފިޔަވަޅުތަކެއްގައި ޝިޒާން މިންހާއާ ދިމާލަށް ހިނގަމުންދިޔައިރު، ޚުދު އޭނާގެ ހިތުގައިވެސް ތަފާތު ޝުއޫރުތައް ދައުރުވަމުންދިޔައެވެ. މިންހާގެ ހިތުގައި އުތުރޭނޭ ޖަޒުބާތުތައް އޭނާއަށް އެނގޭކަހަލައެވެ.


SunOnline: Kudakudheennah kurevey bodethi aniyaa\nމުޙައްމަދު ޤާސިމް 25 Feb 2015, 22:02\nކުޑަކުދިންތަކެއް ރާއްޖޭގެ ރަށެއްގައި: ޖެންޑާ މިނިސްޓްރީއަށް ހުށަހެޅޭ މައްސަލަތަކުގެ ތެރެއިން 47 އިންސައްތަ މައްސަލައަކީ ކުޑަކުދިންނަށް ކުރާ އަނިޔާއާ ގުޅޭ މައްސަލަތައް -- ސަން ފައިލް ފޮޓޯ\nކުޑަކުދީންނަށް އަނިޔާކުރުމުގެ ވާހަކަތައް ކުއްލިއަކަށް އިތުރުވެގެން ހިނގައްޖެއެވެ. ވ. ރަކީދޫގައި ކުޑަކުއްޖަކު މަރާލާފައި އޮއްވާ ފެނުނު ހިސާބުން ފެށިގެންނެވެ. އޭގެ ކުރީން، ދޭތެރެއަކުން އެފަދަ އަޑެއް އެރިނަމަވެސް، މި ވޭތިވެދިޔަ މަހެއްހައި ދުވަސް ވެގެން ދިޔައީ، ކުޑަކުދީންނަށް ކުރެވޭ އަނިޔާގެ ވާހަކަތައް މާ ގަދައަކަށް ދެކެވުނު ދުވަސްތަކަކަށެވެ.\nކީއްވެގެންބާވައެވެ؟ ރަކީދޫގެ ތުއްތުކުއްޖާއަށް ފަހު، ހަމަ ޙަޤީޤަތުގައި ވެސް ރާއްޖޭގައި އެ ފަދަ ކަންކަން ހިނގާ މިންވަރު އިތުރުވީ ބާވައެވެ؟\nކުޑަކުދީންނަށް އަނިޔާ ކުރުމަކީ، އިއްޔެއަކު މިއަދަކު ދިވެހީންގެ ތެރޭގައި ހިނގާންފެށި ކަމެއް ނޫނެވެ. މާ ކުރީންސުރެ ހިނގަމުން އަންނަކަމެކެވެ. ޖިސްމާނީ ގޮތުންނާއި ނަފުސާނީގޮތުން، ބޮޑެތި އަނިޔާތައް ކުޑަކުދީންނަށް ލިބެމުން އައިސްފައިވެއެވެ. އެހެންނަމަވެސް އެއީ މި ޒަމާނާ މުޅީން ތަފާތު ޒަމާނެކެވެ. މީޑިޔާގެ މާ ބޮޑު ދައުރެއް ނެތް ޒަމާނެކެވެ. ސޯޝަލް މީޑިޔާއޭ މި ކިޔާ ވަޞީލަތް، ހުވަފެނުން ވެސް ފެނިފައިވާ ޒަމާނެއް ނޫނެވެ. އެހެންކަމުން އެ ފަދަ ކަންކަން މީހުންނަށް އެނގޭ މިންވަރު ކުޑައީއެވެ. ޤައުމަށް އަޑު އަރާ މިންވަރު މަޑީއެވެ. އެ ފަދަ އަޑެއް ނުވެސް އަރަނީއެވެ.\nކުޑަކުދީންގެ ޙައްޤުތަކުގެ ވާހަކައަކީ ވެސް އޭރަކު އޮންނަ ވާހަކަތަކެއް ނޫނެވެ. އެއީ ޙައްޤެއް އޮތް ބަޔެއް ކަމެއް ވެސް އޭރަކު ނޭނގެއެވެ. ކުޑަކުދީންނަށް އަނިޔާ ކުރުމަކީ ކޮށްގެންވާނޭ ކަމެއް ނޫންކަމާއި، އެ ފަދަ ކަމެއް ކުރުމަކީ ކިހާވަރެއްގެ ކަމެއްކަމެއް އޭރަކު ނޭނގެއެވެ. އެހެންކަމުން އެއީ ގޯހެއްކަމަކަށް އޭރުގެ މުޖުތަމަޢަކަށް ނުވިސްނެއެވެ. ކޮންމެ މީހަކުވެސް ޤަބޫކުރަނީ، ތިމާގެ ދަރިއަކީ ތިމާގެ އަމިއްލަ ޙައްޤެއްކަމަށެވެ. ބޭނުން ގޮތެއް ހެދިދާނެއެވެ. އެކަމާ އެއްޗެއް ބުނެވޭނެ މީހަކު ނުހުންނާނެއެވެ.\nރާއްޖޭގެ އެކިކަންކޮޅުތަކުގެ މީސްމީހުންނާ ވާހަކަދައްކައިލުމުން ފާހަގަކުރެވުނު ކަމަކީ، ރާއްޖޭގެ ކޮންމެ ހިސާބެއްގައި ވެސް (އުތުރާއި ދެކުނާއި މެދުރާއްޖެތެރޭގައި ވެސް) ކުދީންނަށް އަނިޔާކުރުމަކީ އޮތް ކަމެއް ކަމެވެ. ބައެއް ފަހަރު ބަސްނާހައިގެންނެވެ. ނުކިޔަވައިގެންނެވެ. ބައެއް ކަހަލަ ކުށްކުރާތީއެވެ. ވިޔާނުދައި ކަންކަމަށް އަރައިގަންނާތީއެވެ. އިސްލާޙުކުރުމަށް ދެވޭ އަދަބެއްގެ ގޮތުގައެވެ.\nކުދީންނަށް އަދަބު ދިނުމުގައި ފާހަގަކޮށްލެވޭ އެއްތަނަކީ، އޭރުގެ އެދުރުގެތަކާއި މަދަރުސާ މަކުތަބު ފަދަ ތަންތަނެވެ. އެދުރުމީހާ ކިތައްމެ ބޮޑު އަދަބެއް ދިނަސް، އެކަމާ އެއްޗެއް ބުނާނޭ މީހަކު ނުހުރެއެވެ. އަދި އެ އަދަބެއްގެ ސަބަބުން ތިމާގެ ދަރިފުޅަށް ކިތަންމެ ބޮޑު އަނިޔާއެއް ލިބިފައި ހުއްޓަސް، މައިންބަފައިން އެކަމަކާ އެއްޗެއް ނުބުނާނެއެވެ. އެއީ އެދުރުމީހާއަށް ލިބިފައި އޮތް ޙައްޤަކަށްވާތީއެވެ. ދަރިފުޅުގެ އުޅުން ވިޔާނުދާވެފައިވާތީ، އިސްލާޙުކުރުމަށް ކުރެވޭ ކަމަކަށްވާތީ ވެސް މެއެވެ.\nއެދުރުގެތަކުގައި ނުވަތަ އޭރުގެ މަދަރުސާ މަކުތަބު ފަދަ ތަންތަނުގައި ދެވޭ މި ފަދަ ބައެއް އަދަބުތަކަށް ބަލައިލާނަމެވެ. އެއް އަދަބަކީ އެއްތޭލުން ނުފަދަ ފަތިގަނޑުން ކުދީންގެ އަތާއި ގައިގެ ބައެއް ތަންތަނުގައި ތެޅުމެވެ. ބައެއް ފަހަރު ޖަހައިލާލެއް ބާރުކަމުން ފަޅައިގެން ވެސް ދެއެވެ. މީގެ އިތުރުން ކުލާހުން ބޭރަށް ނެރި، މެންދުރުގެ ގަދަފަދަ އަވީގައި ގަޑި ދެގަޑިއިރު ކޮޅަށް ބަހައްޓައެވެ. ގުދަށް ބާއްވައެވެ.\nދާހިއްލާފޯވެ، ބޮލަށް އެނބުރުން އަރައި، ކަރުހިކިގެން ގޮސް ދޫނިކުންނަ ހިސާބަށް ދާންދެނެވެ. ދެ އަތް ދަމާފައި، އަތަށް ބަރު އަރުވާފައި ވެސް ބަހައްޓައެވެ. ދެ އަތް ކޮނޑުހުޅުން ވަކިވެގެން ހިނގައިދާނނެއޭ ހީވާވަރުވާންދެނެވެ. ކުރަފި ހިނި ކަނޑާ ބިޗޫ މީދާ ފަދަ ދިރޭ ތަކެތި އުޅޭ، އަނދިރި ގުދަނަށްލައި، ދޮރުލައްޕާފައި ބަހައްޓައެވެ. ބިރުން ފިތްކެނޑި، ރޮއިރޮއި ހަލާކުވާއިރު ވެސް ރަޙުމެއް ހަމްދަރުދީއެއް އޮތް ބަޔަކު ތިބޭހެނެއް ހިއެއް ނުވެއެވެ. އަދި ވެސް އެތައް އަދަބެކެވެ.\nމައިންބަފައިންގެ ފުށުން ލިބޭ އަދަބު ވެސް ވަކި ސަހަލެއް ނޫނެވެ. ދަރީންގެ އުޅުން އިސްލާޙުކުރުމަށް ޓަކައި، ގިފިލީގައި ހުންނަ ފެންވަޅަށް ދަރިފުޅު ލާފައި ބަހައްޓައެވެ. އަތުންނާއި، އިލޮށިފަތި ފަދަ ތަކެތިން ހިތުހުރި ވަރަކަށް ތަޅާލައެވެ.\nރޭގަނޑު ގެއިން ބޭރަށް ނެރެ، ކަނު އަނދިރީތެރޭގައި އެތައް ދަމެއްވާންދެން ބަހައްޓައެވެ. ދުވާލު ހަތަރުދަމު ކައި އެއްޗެއް ނުދީ ބަހައްޓައެވެ. ހަނޑޫ ހުސްކޮށްފައި ހުންނަ ބޮޑެތި ސުތުލިގޯންޏަށްލައި ތުން އަސާފައި ބާއްވައެވެ. އަދި ކޮބައިތޯއެވެ. ދެ ލޮލަށް މިރުސް ފިތާފައި ނެރެ އަވީގައި ވެސް ބަހައްޓައެވެ. ވާނެ ވަރު އިހުސާސްކޮށްލަ ބަލާށެވެ. މިހިރީ މިއަދުގެ ބޮޑެތި މީހުން، އެ މީހުން ކުޑައިރު ތަޖުރިބާ ކޮށްފައި ހުރި ބައެއް ކަންކަމެވެ. މި ލިޔުން ކިޔުމުން، އެ ދުވަސްތައް ހަނދާނަށް އަންނާނެ އެތައް ބަޔަކު އުޅޭނެއެވެ.\nމީހުން ބުނެއުޅެއެވެ. ކުދީންނަށް އަދަބު ދިން ދުވަސްވަރު ކުދީންގެ އުޅުން މާ ރަނގަޅެވެ. މިހާރު ކުޑަކުދީންގެ ޙައްޤުތަކާއި އޭތިމީތި އައިފަހުން މާ ގޯހެވެ. އެ މަޢުޟޫގައި އެއްޗެއް ބުނާކަށް ނެތީމެވެ. ބުނަން އޮތް އެއްޗަކީ ދަރިފުޅު ކިތަންމެ ގޯހަސް، ކިތަންމެ ނުލަފަޔަސް މި ފަދަ އަނިޔާއެއް ދަރިފުޅަށް ދޭތަން ބަލަން ހުންނާކަށް ބައްޕައެއްގެ ޙައިޞިއްޔަތުން ކެތެއްނުވާނެއެވެ. ކުދީންނަކީ ޟަޢީފު ބަޔެކެވެ. އެ ކުދީންނަށް އަނިޔާކޮށްގެން ހިތްހަމަޖެހުން ނުހޯދާށެވެ! ނުރުހޭކަމެއް ކުރިޔަސް، ޖިސްމާނީގޮތުންނާއި ނަފުސާނީގޮތުން ގެއްލުންލިބޭ ފަދަ އަދަބުތައް ނުދޭށެވެ! އަދަބޭ ކިޔަސް އެއީ ކުރެވޭ އަނިޔާއެވެ. އެކަމުގެ އަސަރު، އެ ކުދީން ބޮޑެތިވެ، ދިރިއުޅުމެއްފަށާ ދުވަހު، ޞީއްޙީ މައްސަލަތަކެއްގެ ގޮތުގައި ފެންނާން ފަށާނެއެވެ.


Kulhivaru umraanee vaseelathah gaaimu kuran India in loan neh dheefi | MBS NEWS\nރާއްޖޭގައި ކުޅިވަރު ދާއިރާ ތަރައްގީކުރުމަށް އިންޑިއާ ސަރުކާރުން ލައިން އޮފް ކްރެޑިޓް (އެލްއޯސީ)ގެ ދަށުން 40 މިލިއަން ޑޮލަރު ދިނުމުގެ އެއްބަސްވުމުގައި ސޮއި ކުރުމަށް ބޭއްވި ރަސްމިއްޔާތުގެ ތެރެއިން.\nކުޅިވަރުގެ އުމްރާނީ ވަސީލަތްތައް ގާއިމުކުރަން އިންޑިއާއިން ލޯނެއް ދީފި\nކުޅިވަރު ދާއިރާ ތަރައްގީކުރުމަށް އިންޑިއާ ސަރުކާރުން ލައިން އޮފް ކްރެޑިޓް (އެލްއޯސީ)ގެ ދަށުން ރާއްޖެ އަށް 40 މިލިއަން ޑޮލަރު ދިނުމުގެ އެއްބަސްވުމުގައި މިއަދު ސޮއިކޮށްފި އެވެ.\nއިންޑިއާއިން މިލޯނު އެހީ ރާއްޖެއަށް ފޯރުކޮށްދީފައިވަނީ އެޤައުމުގެ އެކްސްޕޯޓް އިމްޕޯޓް ބޭންކް އޮފް އިންޑިއާ، ނުވަތަ އެގްޒިމް ބޭންކު މެދުވެރިކޮށް ލައިން އޮފް ކްރެޑިޓް ފެސިލިޓީއެއްގެ ތެރެއިންނެވެ.\nފިނޭންސް މިނިސްޓްރީގައި ބޭއްވި ރަސްމިއްޔާތެއްގައި މި އެއްބަސްވުމުގައި ދިވެހި ސަރުކާރުގެ ފަރާތުން ސޮއިކުރެއްވީ ފިނޭންސް މިނިސްޓަރު އިބްރާހީމް އަމީރެވެ. އަދި އެގްޒިމް ބޭންކުގެ ފަރާތުން ސޮއިކުރެއްވީ، އެ ބޭންކުގެ ޖެނެރަލް މެނޭޖަރު ނިރްމިތު ވެޑެވެ.\nމި ލޯނުއެހީގެ ދަށުން މާލެއާއި އަތޮޅުތަކުގައި މިހާރު ހުރި ކުޅިވަރު ވަޞީލަތްތައް ތަރައްޤީކުރުމާއި އިތުރު ވަޞީލަތްތައް ޤާއިމުކުރުމުގެ މަސައްކަތް ކުރެވިގެންދާނެކަމަށް ސަރުކާރުން ބުނެ އެވެ. އެގޮތުން މާލޭ ގަލޮޅު ރަސްމީ ފުޓުބޯޅަ ދަނޑު ނުވަތަ ގައުމީ ފުޓްބޯޅަ ދަނޑު އިތުރަށް ތަރައްގީކޮށް، ގައުމީ ވޮލީ އަދި ބާސްކެޓް ބޯލް ކޯޓުތައް ތަރައްގީކުރުމާއި ބައެއް ރަށްރަށުގައި ސިންތެޓިކް ޓްރެކް ތަރައްޤީކުރުމާއި، އިންޑޯ ސްޕޯޓްސް ކޮމްޕްލެކްސް ތަރައްގީކުރުން ވެސް ހިމެނޭ ކަމަށް ސަރުކާރުން ބުނެ އެވެ.\nމި އެއްބަސްވުމާ ގުޅޭގޮތުން ރައީސް އޮފީހުގެ ތަރުޖަމާން މަބްރޫކް އަޒީޒް އިއްޔެ ވިދާޅުވީ މި ލޯނު އެހީގެ ދަށުން ހދ. ކުމުންދޫއާއި ތ. ކަނޑޫދޫގެ ޒުވާނުންގެ މަރުކަޒުގެ މަސައްކަތާއި ހދ. ކުޅުދުއްފުށި، ގދ. ތިނަދޫ، ފުވައްމުލައް އަދި އައްޑޫ ސިޓީގައި ސިންޓެޓިކް ޓްރެކް ތަރައްގީކުރުން ހިމެނޭ ކަމަށެވެ. އަދި ކުޅުދުއްފުށީގައި އިންޑޯ ސްޕޯޓްސް ކޮމްޕްލެކްސެއް ތަރައްގީކުރުމަށް މި ލޯނުން ފައިސާ ހަމަޖެހޭނެ ކަމަށް ވެސް މަބްރޫކް ވަނީ ވިދާޅުވެފަ އެވެ.\nކުޅިވަރު ވިޔަފާރި މިނިސްޓަރު އިބްރާހިމް އަމީރު ފިނޭންސް މިނިސްޓްރީ ޔޫތު މިނިސްޓްރީ\nއިންޑިއާގެ ދަރަނީގެ ދަންތުރައިގައި ޖައްސާ މުޅި ގައުމު އަޅުވެތިކަމަށް ދިއުމުގެ ކުރިން މިސަރުކާރު މައިތިރިކުރާން އެބަޖެހޭ


Quran mubaaraaithah nubaavvaathee Shaheem ge kanboduvun sarukaarah | Mihaaru\nކުރީގެ އިސްލާމިކް މިނިސްޓަރު ޑރ. ޝަހީމް: ކޮންމެ އަހަރަކު ބާއްވަމުން އައި ގުރުއާން މުބާރާތްތައް މިއަހަރު ނުބާއްވާތީ އޭނާ ވަނީ ކަންބޮޑުވުން ފާޅު ކުރައްވާފައި --\nގުރުއާން މުބާރާތްތަކާއި ހާފިޒުން އުފެއްދުމުގެ މަސައްކަތް ނުކުރާތީ ޝަހީމްގެ ކަންބޮޑުވުންތައް ސަރުކާރަށް\n16 އޯގަސްޓް 2019 - 15:27 92 comments\nކޮންމެ އަހަރަކު ބާއްވަމުން އައި ގުރުއާން މުބާރާތްތަކާއި ހާފިޒުން އުފެއްދުމުގެ މަސައްކަތްތައް މި ސަރުކާރު އައި ފަހުން މަޑުޖެހިފައިވާތީ ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް މިއަދު ކަންބޮޑުވުން ފާޅުކުރައްވައިފި އެވެ.\nޝަހީމް، އޭނާގެ ފޭސްބުކްގައި ވިދާޅުވީ، ގުރުއާނުގެ އިލްމު ފެތުރުމަކީ ޒަމާނުއްސުރެން ފެށިގެން ކޮންމެ ސަރުކާރަކުން ވެސް ރާއްޖޭގައި ވަރަށް ބޮޑު އިސްކަމެއް ދީގެން ކުރަމުން އައި ކަމެއް ކަމަށެވެ. އަދި، އެކަމުގައި ރާއްޖެ އިން ގިނަ ކުރިއެރުންތަކެއް ވެސް ހާސިލްކުރި ކަމަށް އޭނާ ވިދާޅުވި އެވެ. އެކަމަކު މިއަހަރުގެ މިހާތަނަށް ވެސް އެފަދަ އެއްވެސް މުބާރާތެއް ނުވަތަ ހަރަކާތެއް ބާއްވާފައި ނެތުމަކީ ހިތާމަ ކުރަންޖެހޭ ކަމެއް ކަމަށް ޝަހީމް ލިޔުއްވާފައި ވެ އެވެ.\nއެގޮތުން، 30 އަހަރު ވަންދެން ބާއްވަމުން އައި ގައުމީ ގުރުއާން މުބާރާތާއި ބައިނަލްއަގްވާމީ ގުރުއާން މުބާރާތުގެ އިތުރުން ސްކޫލްތަކުގެ މެދުގައި ބާއްވަމުން އައި ގުރުއާން މުބާރާތް މި އަހަރުގެ މިހާތަނަށް ވެސް ނުބާއްވާ ކަން ޝަހީމް ހިތާމައާ އެކު ފާހަގަ ކުރެއްވި އެވެ. އަދި ކުރިއަށް އޮތީ ސްކޫލްތަކުގެ ބޮޑު އިމްތިހާންގެ ދުވަސްވަރު ކަމަށް ވުމުން އެފަދަ ދުވަސްވަރެއްގައި މުބާރާތްތައް ކުރިއަށް ގެންދަން ދަތިވާނެ ކަމަށް ވެސް ޝަހީމް ވިދާޅުވި އެވެ.\nއޭނާ ވިދާޅުވި ގޮތުގައި، ގުރުއާނާ ބެހޭ ގައުމީ މަރުކަޒުގެ ވެރިއަކު ނެތި އަހަރެއް ވެސް ވާން ވަނީ ކައިރި ވެފަ އެވެ. އަދި ހާފިޒުން އުފެއްދުމުގެ މަސައްކަތްތައް ވެސް މަޑު ޖެހިފައިވާ ކަމަށާއި އެކަމާ މެދު ހިތާމަ ކުރައްވާ ކަމަށް ޝަހީމް ވިދާޅުވި އެވެ. އަދި ކުޅިވަރާއި މިއުޒިކްގެ ހަރަކާތްތަކަށް އިސްކަން ދީ، ގައުމީ ފެންވަރުގައި އެކަންކަން ޕްރޮމޯޓް ކުރަމުންދާއިރު އިސްލާމްދީނުގެ ޝިއާރުތައް ފަނޑުވެގެންދާތީ ހިތާމަ ކުރައްވާ ކަމަށް ވެސް ޝަހީމް ލިޔުއްވާފައިވެ އެވެ.\n"މިކަންކަމުގެ ކުރިމަތީގައި މިނިސްޓްރީ އޮފް އިސްލާމިކް އެފެއާޒް ހަމަ ހިމޭންކަން އިހްތިޔާރު ކުރަނީ ހެއްޔެވެ؟" ޝަހީމް ސުވާލު އުފައްދާފައިވެ އެވެ.\nޝަހީމް ވިދާޅުވީ، އެކަމަށް ސަރުކާރުން އަވަސް ފިޔަވަޅުތައް އަޅަން ޖެހެ އެވެ. އަދި އިސްލާމީ އިލްމު ބަލިކަށިވެއްޖެ ނަމަ، އޭގެ ސަބަބުން އިސްލާމީ ޝަހްސިއްޔަތަށް އުނިކަން އަތުވެދާނެ ކަމަށާއި އެއީ މުޅި ގައުމު އެކަމަށް އިސްކަން ދޭންޖެހޭ ކަމެއް ކަމަށް ވެސް އޭނާ ލިޔުއްވާފައިވެ އެވެ. އެހެންވެ، ބައިނަލްއަގްވާމީ އަދި ގައުމީ މުބާރާތްތައް ކުރިއަށް ގެންދިއުމަށާއި ހާފިޒުން އުފެއްދުމުގެ މަސައްކަތް ވެސް ކުރިއަށް ގެންދިއުމަށް ގޮވާލާ ކަމަށް ޝަހީމް ވިދާޅުވި އެވެ.\n"މި ކަމަށް އަވަސް ހައްލެއް ހޯއްދަވައި ދެއްވުމަށް ރާއްޖޭގެ ރައީސުލް ޖުމްހޫރިއްޔާގެ އަރިހުން އެދެމެވެ." ރާއްޖޭގެ އިސްލާމިކް ޔުނިވާސިޓީގެ ޗާންސެލަރު ކަމާއި ވައިސް ޗާންސެލަރުކަން ވެސް ކުރެއްވި ޝަހީމް ވިދާޅުވި އެވެ.\nޝަހީމް ލިޔުއްވާފައިވާ ގޮތުގައި އޭނާ މިނިސްޓަރު ކަމުގައި ހުންނެވިއިރު 500 ހާފިޒުން އުފެއްދުމުގެ ޕްރޮގްރާމް ކާމިޔާބު ކަމާ އެކު ކުރިއަށް ގެންދެވުނެވެ. އެ ޕްރޮގްރާމުން ހާފިޒުކަން ހާސިލްކުރި ކުދިން ރާއްޖޭގެ އެކި މިސްކިތްތަކުގައި އިމާމުވެ ނަމާދުކޮށް، ރާއްޖެއިން ބޭރުގައި ވެސް ރާއްޖެއަށް ރީތި ނަން ހޯދައިދިން ކަމަށް އޭނާ ލިޔުއްވާފައިވެ އެވެ.\nކުރިއަށް އޮތް ތަނުގައި ރޭވުންތެރިކަމާ އެކު އެ ޕްރޮގްރާމް ކުރިއަށް ގެންގޮސްފި ނަމަ، ރޯދަ މަހަށް ރާއްޖެއިން ބޭރުން އިމާމުން ނުގެނެސް، ރާއްޖޭގެ ހާފިޒުން ބޭނުން ކުރެވޭނެ ކަމަށާއި ރީތި ގުރުއާން ކިޔަވާ ކުދިން ރާއްޖޭ އެބަ ތިބި ކަމަށް ވެސް އޭނާ ލިޔުއްވާފައިވެ އެވެ.\nއިތުރު ލިޔުންތައް އިސްލާމް ގުރުއާން މުބާރާތް ޑރ. މުހައްމަދު ޝަހީމް އަލީ ސައީދު ޤުރުއާން


India - Japan: sifain eheetherikan badhalukurumuge ehbasvumehgai soikohffi | Jazeera\tއިންޑިއާއި ޖަޕާންއާ ދެ ގައުމުގެ ސިފައިންގެ އެހީތެރިކަން ބަދަލުކުރުމުގެ އެއްބަސްވުމެއްގައި ސޮއިކޮށްފި - Jazeera\nއިންޑިއާއި ޖަޕާންއާ ދެ ގައުމުގެ ސިފައިންގެ އެހީތެރިކަން ބަދަލުކުރުމުގެ އެއްބަސްވުމެއްގައި ސޮއިކޮށްފި\nމުޙައްމަދު އަފްޒަލް September 11, 2020 63 views0\nއިއްޔެގެ ވަގުތުއްގައި އިންޑިއާއި ޖަޕާންއާ ދެމެދު ސޮއި ކުރެވުނީ، "އެގްރީމެންޓް އޮން ރެސިޕްރޮކަލް ޕްރޮވިޝަން އޮފް ސަޕްލައިން އެންޑް ސަރވިސަސް ބިޓްވީން އާރމްޑް ފޯރސަސް އޮފް އިންޑިއާ އެންޑް ދަ ސެލްފް ޑިފެންސް ފޯރސަސް އޮފް ޖަޕާން" އެވެ. ނިއު ދިއްލީގައި ބޭއްވި ރަސްމިއްޔާތުގައި މި އެއްބަސްވުމުގައި އިންޑިއާގެ ފަރާތުން ސޮއިކުރީ އެގައުމުގެ ޑިފެންސް ސެކްރެޓަރީ ޑރ. އަޖޭ ކުމާރްއެވެ. ޖަޕާންގެ ފަރާތުން ސޮއި ކުރީ އިންޑިއާއަށް ކަނޑައަޅުއްވާފައި ހުންނަވާ ޖަޕާންގެ ފަރާތުން އިންޑިއާގައި ހުންނަވާ ސަފީރު ސުޒުކީ ސަޓޯޝީއެވެ.\nޖަޕާންގެ ފޮރިން މިނިސްޓްރީއިން އިއުލާންކޮށްފައިވާ ގޮތުގައި، މި އެގްރީމެންޓަކީ ދެ ގައުމުގެ ސިފައިންގެ އެހީތެރިކަން ފޯރުކޮށްދޭނޭ ކަންތައްތައް ކަނޑައަޅާފައިވާ އެގްރީމެންޓެކެވެ. މިގޮތުން އެހީތެރިކަމުގެ ގޮތުން ފޯރުކޮށްދޭނީ، ކާބޯތަކެތި، ފެން، ޕެޓްރޯލިއަމް، އަދި އަންނައުނެވެ. މީގެއިތުރުންވެސް، ވައިގެ މަގު ހިމެނޭގޮތުން ދަތުރުފަތުރުގެ އެހީތެރިކަން ފޯރުކޮށްދިނުމާއި، ކޮމިއުނިކޭޝަން އަދި ސިއްހީ ފަރުވާ ފޯރުކޮށްދިނުމާއި، ސިފައިންގެ ތަކެތި ރިޕެއަރ ކޮށް ދެމެހެއްޓުމުގެ އެހީތެރިކަން ފޯރުކޮށްދިނުމަށް ހަމަޖެހިފައިވެއެވެ.\nމިއީ ދެ ގައުމު ގުޅިގެން ހިންގާ ފަރިތަކުރުންތަކާއި، އ.ދ ގެ އޮޕަރޭޝަންތަކާއި، އިންސާނީ އެހީތެރިކަން ފޯރުކޮށްދިނުމަށް ހިންގާ އޮޕަރޭޝަންތަކާއި، ގުދުރަތީ ކާރިސާތަކުން އަރައިގަތުމަށް ހިންގާ އޮޕަރޭޝަންތަކުގައި އެހީތެރިވުމުގެ ގޮތުން ވެވުނު އެއްބަސްވުމެކެވެ. މި އެއްބަސްވުމުގެ ސަބަބުން، ކުއްލި ނުރައްކަލެއްގެ ހާލަތުގައި ގައުމުން ބޭރުގައި ދިރިއުޅޭ ދެ ގައުމުގެ ރައްޔިތުންނަށް އެހީތެރިކަން ފޯރުކޮށްދިނުމަށް ވެސް ވަނީ ހަމަޖެހިފައެވެ.\nމި އެއްބަސްވުމާއި ގުޅިގެން އިންޑިއާގެ ޕްރައިމް މިނިސްޓަރ ވަނީ ޖަޕާންގެ ޕްރައިމް މިނިސްޓަރަށް ފޯނުން ގުޅުއްވާ އެއްބަސްވުމުގައި ސޮއިކުރެވުމުން އުފާ ފާޅުކުރައްވާ ކަމަށް ވިދާޅުވެފައެވެ. މީގެ ސަބަބުން ދެގައުމުގެ ސިފައިންގެ ގުޅުން ބަދަހިވާނޭކަމަށް ދެ ބޭފުޅުންވެސް ގަބޫލުކުރައްވައެވެ.\nމި އެއްބަސްވުމަކީ 10 އަހަރުގެ މުއްދަތަކަށް ސޮއި ކުރެވުނު އެއްބަސްވުމެކެވެ. އިންޑިއާއިން މިފަދަ އެއްބަސްވުންތަކުގައި ގިނަ ގައުމުތަކާއެކު ވަނީ ސޮއި ކޮށްފައެވެ. އޭގެތެރޭގައި، އެމެރިކާ، އޮސްޓްރޭލިއާ، ފަރަންސޭސްވިލާތް، އޮމާން އަދި ސިންގަޕޯ ހިމެނެއެވެ.


އޭނާ ވަކިވީއެވެ. ނަމަވެސް އޭނާގެ ބަސްތައް ވަނީ އަހުރެންނާ އެކުގައެވެ.\n15 އޭޕްރީލް 2014\nއޭނާ ވަކިވީއެވެ. ނަމަވެސް އޭނާގެ ބަސްތައް ވަނީ އަހުރެންނާއެކުގައެވެ.\nލިޔުނީ: ކުރޮޅި އާދަމް ޒާހިރު\nއެހެންވެސް ރޭތައް ފަދައިން އެރޭވެސް ހަނީފު އަހަރެންގެ ގެއަށް އައެވެ. ނަމަވެސް އަހަރެން ދަންނަންފެށިފަހުން ބައްދަލުކުރި ރޭތަކާ މުޅި ޚިލާފު ޚަބަރަކާއިގެންނެވެ. ބޭނުންނުވިޔަސް މަޖުބޫރު ޚަބަރަކާއިގެންނެވެ. ކައިވެނީގެ ކުރީން މިހާތަނަށް ލިބުނު އެންމެ ހިތްދަތިވި ލަފުޒު އިވުނު ޚަބަރާއިގެންނެވެ. އެރޭގެ އެ ވަގުތާއި އެ ތަނާއި އެ ޙާލަތާއި އެ ޝުޢޫރު އަދިވެސް އަހަރެންގެ ކުރިމަތީގައި ކުރެހިފައި އެބަހުއްޓެވެ. އެ ވަގުތުގެ އަގު ވަޒަންކުރެވުނީ މިއަދުއެވެ. އެ ޚަބަރުގެ ހިތިކަން އެނގުނީވެސް މިއަދުއެވެ.\nހަނީފަކީ އަހުރެންގެ ލޯބިވެރިޔާއެވެ. އަދި ލޯބީގެ ބަހެއް ބުނެވުނު ފުރަތަމަ އެކުވެރިޔާވެސް މެއެވެ. ޙަޔާތުގެ އުއްމީދެއްގައި ބަހެއް ބުނެވުނުވެސް ފުރަތަމަ ބައިވެރިޔާއެވެ. ގްރޭޑް ބާރަ ނިންމައި ހެދި އެންމެ ފަހު އިމްތިޙާން ނިމުމަށްފަހު ހޯލުން ނުކުމެ އުފަލުން ގެއާ ދިމާއަށް ހިނގައިގަތްވަގުތު ދިމާވި އެކްސިޑެންޓެއްގައި ފެނުނު ހިނދުންފެށިގެން މިއަދާ ހަމައަށްވެސް އެ ސޫރައެއް މި ހިތުގައި ކުރެހިފައިވީ ހަމައެކަނި ބައިވެރިޔާއެވެ. ދުވަހަކުވެސް އެ ހަނދާންތައް ދުރަށް ނުދާނޭ ލޯބިވެރިޔާއެވެ.\nހަނީފަކީ ރ. އިންނަމާދޫ އާދައިގެ މަސްވެރިއެއްގެ ހުރި ހަމަ އެކަނި ދަރިފުޅެވެ. ހަނީފުގެ މަންމަ ދެ މީހަކާ ކައިވެނިކުރިނަމަވެސް ދަރިން ލިބިފައިވަނީ ހަމައެކަނި ހަނީފުގެ ބައްޕަ މޫސާފުޅަށެވެ. އެ އާއިލާގައި ދެން ތިބީ6އަންހެން ކުދީންނެވެ. އެއީ ހަނީފުގެ2ދައްތައާއި3ކޮއްކޮއެވެ. މި ހުރިހާކުދީންނަކީވެސް އުފަލުގައި ވޭތުކުރާ، ބައްޕައާއި މަންމަދެކެ ނިހާޔަތަށް ލޯބިވާ ކުދީނެވެ. އަދި ހަނީފާ އޮންނަ ގުޅުން ބަދަހި މަޖާ އާއިލާއެގެވެރި ބައެކެވެ. ތަޢުލީމީ ޢާއިލާގެ ވެރީންނެވެ.\nއަހުރެންނާއި ހަނީފު ބައްދަލުވީ އެކްސިޑެންޓުގައި ލިބުނު ގެއްލުމަށް ފަރުވާ ދިނުމަށް އައި.ޖީ.އެމް. ހޮސްޕިޓަލުގައި ވޭތުކުރި ދެ ގަޑިއެއްހާއިރުން ކިޔައިދިން ގޮތުގައި އެ ދުވަހަކީ އޭނާއަށް ވަރަށް ޚާއްސަ ދުވަހެކެވެ. އެއީ އޭނާ ސިފައިންގެއަށްވަދެ ހެދި ފުރަތަމަ ތަމްރީނު ނިންމައި މާލެ އައި ދުވަހެކެވެ. އަދި އެއީ އޭނާގެ ބައްޕަ އަށް ނޮވެލްޓީ ބުކްޝޮޕުގެ ގުރުއަތަކާ ގުޅިގެން އެއް ލައްކަ ރުފިޔާ ލިބި ތިޔާގިކަމެއް އިހުސާސްކުރާ ދުވަސްވެސް މެއެވެ. އަދި އެއީ އޭނާއާ އެއްބަނޑު އެއްބަފާ ކޮއްކޮ އާފިޔާއަށް 16 އަހަރު ފުރުނުވެސް ދުވަހެވެ. ތެދެކެވެ. އެއީ ޚާއްސަ ދުވަހެކެވެ. އަހުރެންނަށްވެސް އެ ދުވަސް ވަރަށް ޚާއްސަ އެވެ.\nއެކްސިޑެންޓަކުން އުފެދުނު ހަހަރުވެތި ދާގަނޑެއްގައި އަހުރެން ބެދުނު އެ ދުވަހަކީ އަހުރެންގެ ހިތުގައި ވިކައިލި ފުރަތަމަ ފިރިހެނާ ދެއްކެވި ދުވަހެވެ. އެއީ ސާނަވީ ކިޔެވުން ނިމުނު ކަމުގެ އުފާ އަހުރެން ފާހަގަކުރި ދުވަހެވެ. އެއީ މުޅި ޢުމުރުގައި ފުރަމަތަ އެކްސީޑެންޓެއް ވީ ދުވަސްވެސް މެއެވެ. އަދި އެއީ ސްކޫލުންގެއަށް، އެކަނި ދިއުމުގެ ހުއްދަ ލިބުނީތީ އެކަމުގެ އުފާވެސް ލިބުނު ދުވަހެވެ. ހިތުގައި ބޮޑު މީހެއްގެ ޚިޔާލު ހިނގައިގަނެ. ޒިންމާތަކެއް ވާކަމާއި ދުނިޔޭގައި ހިނގަން ލިބޭ މަގުގައި އެތައް އެތައް ކަންތައްތަކެއް ވާނޭކަން ތަޖުރިބާކުރެވުނު ދުވަހެވެ. ﷲ ލެއްވި ދުނިޔޭގެ ކަންކަމަށް ލޯ ހުޅުވުމަށް މަޖުބޫރުކުރުވި ދުވަހެކެވެ. ﷲއަށް ޙަމްދުކުރަމެވެ.\nއެއީ 2011 ވަނަ އަހަރުގެ އޯގަސްޓު މަހުގެ3ވަނަ ދުވަހުގެ ރެ އެވެ. މަންމައަށް އެހީވުމުގައި އަވަދި ނެތި އުޅެނިކޮށް ވަރަށް ބާރަށް ސަލާމްގޮވައިލީމައި ބަލައިލި އިރު މެދުގޭތެރޭގައި ހަނީފު ހުއްޓެވެ. “ހާދަ ބާރަކަށް ސަލާމްގޮވައިލީ” މަންމަ އަހައިލިއެވެ. ތެދެކެވެ. އެހެންނާ އަށް ވުރެ އެރޭގެ ސަލާމުގެ އަޑު ވަރަށް ގަދައެވެ. އަޑުގައި ހާސްކަމެއްވެސް ހުރިކަން ފާހަގަކުރެވުނެވެ. “ކާންވީނު” ހަނީފުގާތު ބުނެލީމެވެ. އާނއެކޭ ބުނެލުމަށްފަހު ކާމޭޒުދޮށުގައި އިށީނެވެ. އޭރު ހަސީންކޮއާއި ތުއްތަ ވެސް ކާން ތިއްބެވެ.\n“ޒަހީނާގެ ބައްޕަކޮބާ” ހަނީފު މޭޒުދޮށުގައި އިށީންނަމުން އަހައިލި މި ސުވާލަށް ހިތުގައި ހައިރާންކަމެއް އުފެދުނެވެ. އެހެންނާވެސް ހަނީފު، އަހުރެންގެ ގެއިން ކައެވެ. ބައްޕަ ނު އުޅުއްވާ ވަގުތުތަކުގައިވެސް ކާން އިނދެއެވެ. ނަމަވެސް އެ ރޭ އެ ކުރި ވަރުގެ ސުވާލެއް ދުވަހަކުވެސް ނުކުރެއެވެ. “އެބަ ދުރުވޭ. މިވަގުތު ވީ މިސްކިތުގައި” އަހުރެން ބުނީމެވެ. ދެންވެސް ހައިރާންކުރުވިއެވެ. އެއީ ހަނީފުގެ މޫނުމަތީން ފެނުނު އުފާވެރިކަމެވެ. “އެހެންވިއްޔާ ކާނީ ބައްޕަ ދުރުވީމާ” ހަނީފުގެ މި ޖަވާބާއެކު ތެދުވެ ސަރަންފީގައި އިށީނދެ ޓީވީއަށް ލޯ ހުސްކޮށްލިއެވެ.\nހަނީފާއި އަހުރެންގެ ކައިވެނީގެ ވާހަކަ ދައްކަން އުޅެނީ ކަމުގައި ހީވިއެވެ. ނަމަވެސް އެއީ މިދުވަސްވަރު ނުކުރާނޭކަމެއްކަމަށް މީގެ ކުރީން ވަނީ ހަނީފު ބުނެފައެވެ. ކައިވެންޏެއް ކުރުމަށްފަހުގައިވެސް ދެމީހުން ދުރުގައި އުޅެންޖެހިދާނެތީއެވެ. ހަނީފަކީ އިންޑިއާގައި ފައިޓިން ކޯހެއް ހަދަމުންދާ ސިފައިންގެ މީހެކެވެ. އަދި އެ ކޯހުގައި އިތުރު 8 މަސްދުވަސް އެބަ އޮތެވެ. ނުވިތާކަށް އަހުރެންނަށް ލިބިފައިވާ ސްކޯލާރޝިޕެއްވެސް އެބައޮތެވެ. ޗައިނާގައި މެޑިސިންގެ ރޮނގުން ކިޔެވުމަށް ވަނީ ފުރުސަތު ލިބިފައެވެ. ހަނީފު ބުނާގޮތުގައި އޭނާ އިންޑިއާގައި ހަދާ ކޯސް ނިމުނީމާ އޭގެ މާސްޓާރސްއަށް ކިޔެވުމުގެ ފުރުސަތު ޗައިނާއިން ލިބޭނެއެވެ. އެހިސާބުން އޭނާވެސް ޗައިނާއަށް ދާނެއެވެ. އޭގެކުރިން ކައިވެނިކުރާނީކަމުގައި ވާހަކަދައްކައި ރާވައިފައިވެއެވެ. ނަމަވެސް އެރޭ އެ އުޅޭގޮތަކުން “ތިޔަ އުޅެނީ ބައްޕަގާތު ކައިވެންޏަށް އަހަންތަ؟” އަހައިލީމެވެ. ޖަވާބު ލިބުމުގެކުރީގައި ބައްޕަ ގެއަށް ވެންނެވިއެވެ. އެހެންދުވަސްދުވަހާ ޚިލާފަށް އެވަގުތު ހަނީފު ފުންމައިގެން ތެދުވެ ބައްޕައާ ގާތްވެލިއެވެ. އަދި ސަލާމްކޮށްލުމަށްފަހު “މިއުޅެނީ ރަށަށް ފުރަން. މާދަމާ ނޫން އަނެއް ދުވަހު އެބަޖެހޭ ލާމަށް ދާން. އެހެންވެ މިރޭ ބައްޕައާ އެކުގައި ނޫނީ ނުކާން މިއިނީ” އުފަން ދަރިއަކަށް ހީނލާގޮތަށް ހީނލުމަށްފަހު ބައްޕަ އަތް ޖޯޑުކޮށްލިއެވެ. އަދި ކޮން ކަމަކާހޭ އަހައިލަމުން ކާން އިށީނެވެ.\nކެއުމުގެ އެންމެހާ ކަމެއް ނިމުމަށްފަހު ދައިތަ ގެއަށް ގޮސްލަން އޮތީތީ މަންމަގެ ހުއްދަ ހޯދައިގެން ހަނީފާއެކު އެ ރޭ ބޭރަށް ނުކުތީމެވެ. ނަމަވެސް އެހެންރޭރޭފަދަ އުފާވެރި މޫނަކާއެކުގައެއް ނޫނެވެ. ހަނީފު ދުވަސްކޮޅަކަށް ނަމަވެސް ވަކިވާތީ ކުރެވޭ ހިތާމައިގެ ޝަކުވާއާއެކުގައެވެ. މިއީވެސް ފިކުރުކުރެވުނު ކަމެކެވެ. ހަނީފާ ގުޅުނުފަހުން މިހާރު އަހަރެއްހައި ދުވަސް ވީއެވެ. އިންޑިއާގެ ތަމްރީނަކަށް ދިޔައީވެސް ދެމީހުން ގުޅުނު ފަހުންނެވެ. ނަމަވެސް ލާމަށް ފުރަން އުޅުމުން ކުރެވުނު ދެރަ އިހުސާސެއް ނުކުރެވެއެވެ. އެއީ ކީއްވެކަން އެދުވަހު ނުވިސްނުނަސް މިއަދު އެބަ ވިސްނެއެވެ.\n“މިރޭ ވަރަށް އަވަހަށް އެބަ ވަކިވާންޖެހޭ” ދައިތަގެއަށް ދިއުމުގެ މަގުމަތީގައި ހަނީފުގެ މި އެދުމަށް “ކީއްވެ؟ މާދަމާ ރޭގައެއް ނު ފުރަނީ؟” ބުނެލީމެވެ. ނަމަވެސް އޭނާ ދެން ކިޔައިދިން ވާހަކައިން އެއީ ޝަކުވާއަކަށް ނުހަދަމެވެ. ހަނީފު ގަސްތުކޮށްފައި އޮތީ ކޯސްޓުގާޑެއް މިރޭ ރ އަތޮޅަށް ފުރާތީ އަދި އެ އުޅަނދު ރާއިން ލާމަށް ދާތީ އޭނާގެ އަމިއްލަ ރަށަށް ޖެހިލާށެވެ. އޭނާގެ މަންމައާއި ކޮއްކޮމެން ތިބެނީ ރަށުގައެވެ. ހަނީފު ބުނިގޮތުގައި އެ ރޭ މަންމަމަތިން ވަރަށް ބޮޑަށް ހަނދާންވިއެވެ. އަދި ބަލި ވެ އުޅޭތީ ބައްޕަ ދެކެލަންވެސް ބޭނުންވިއެވެ. ބައްޕަ ގޭ ދޯނީގައި މާލެއަށް އައިސް ދިޔަތާ ހައެއްކަދުވަސް ނުވިޔަސް އެގޮތަށް ބަލިވެ އެނދުގައި އޮތް އެއީ ފުރަތަމަ ފަހަރުކަމުގައި ވީތީ ބައްޕައަށް ފެނިލުމަށް ހިތް އެދެނީކަމުގައި ބުނެލިއެވެ.\nކޮންމެއަކަސް އެރޭގެ ހިނގައިލުމަށްފަހު ދައިތަގެ ގެއަށް ވަދެފައި ވަރަށް އަވަހަށް އަހުރެން ނުކުތީމެވެ. އަދި ހަނީފާއެކު ގެއާދިމާއަށް ހިނގައިގަތީމެވެ. އެވަގުތު އުޑުން ވުސްލައިފައި ދާތީ3ތަރި ފެނުނެވެ. “އެއީ ޖިންނިން. ފަހުން އެ ދިޔައީ ވަރަށް ޚާއްސަ ޖިންނިއެއް” ފެނުނު ތަރިއާމެދު ހަނީފު ޚިޔާލު ފާޅުކޮށްލިއެވެ. “މީހުން ބުނޭ ދެ ލޯބިވެރިންނަށް އެގޮތަށް ތަރި ފެނުނީމާ އެއީ އެއްޗެކޭ” ބުނަން ބޭނުން ނުވާތީ މިވަރަށް ބުނެލައިފައި ހުއްޓައިލީމެވެ. “ހޫނ.. އެ ބުނާހެން ވާނީ އެއް ރެއެއްގައި އެކަހަލަ ހަތަރު ތަރި ފެނުނީމާ” ހަނީފު ބުނެލިއެވެ. މި ބަހުގެ އަޑު ނުކެނޑެނީސް ހަމަ އެގޮތަށްދަތުރުކުރި ހަތަރުވަނަ ތަރި ފެނިއްޖެއެވެ. އަދި އެ ތަރި ހީވެސް ނުކުރާކަހަލަ ގޮތަކަށް ދިގު ދަތުރެއްކުރިތަން ފެނުނެވެ. އެކަމާ ވިސްނުނުވަރުން އެރޭ އަހުރެންގެ ހިތް އާދަޔާ ޚިލާފަށް ތެޅުނެވެ.\nހަނީފު ވަކިވާވަގުތު ޖެހުމާއެކު ވަރަށް މަޖާވެލައިފައި އޭނާގެ ފަލަކީ ބުނުންތަކަށް ހިސާބެއް ހަދައިލިއެވެ. “މިއީ 2011، އެއީ 4. 8 ވަނަ މަސް. އެވީ 12. އަދި މިއީ3ވަނަދުވަސް އެވީ 15 މިއީ ގެއްލި ހުސްވާ ޢަދަދެއް. ރޯމަން ފަލަކުގައި 15 އަކީ 6. އެއީވެސް ގެއްލި ހުސްވާ ޢަދަދެއް. އަނެއްކާ މިޢަދަދު ގެއްލި ހުސްވާނެ2ވިޔައަކުން. މާނައަކީ ވިސްނަންޖެހޭ މާނައެއް. އަނެއްކާ މިރޭ4ތަރިދޯ. އެވެސް ގެއްލި ހުސްވޭ” ހަނީފު އަހަރެންގެ ހިތް ހާސްކުރުވިއެވެ. އެއީ އޭގެކުރިން އެވަރަށް ނުޖަހާ ސަކަރާތެކެވެ. އެފަދަ ބަސްތަކުން ސަމާސާކޮށް އުޅުމުމީ މާ ބޮޑަށް ހަނީފުކޮށް އުޅުނުކަމެއް ނޫނެވެ.\nހަނީފު އެރޭ ވަކިވީ ދެންވެސް މުޅިން އާކަމެއްކޮށްފައެވެ. ދެމީހުން ގުޅުނުފަހުން އެރޭ ނޫނީ އަތްޖޯޑުކޮށް ސަލާމެއް ނުކުރެއެވެ. އޭނާ ޤަބޫލުކުރާގޮތުގައި ހިލޭ އަންހެނުންނާއި ފިރިހެނުން އަތް ޖޯޑުކޮށް ސަލާމެއް ނުކުރާނެއެވެ. ބައްޕަވެސް ޤަބޫލުކުރައްވާގޮތުގައި ހިލޭ އަންހެނުންނާއި ފިރިހެނުން އަތާ އަތް ޖޯޑެއް ނުކުރާނެއެވެ. ނަމަވެސް، ވަކިވީ އެރޭ އޭނާ ދިޔައީ އަހުރެންނާ އަތްޖޯޑުކޮށް ސަލާމްކޮށްފައެވެ. އަދި ކަންފަތްދޮށުން އަޑު ނުފިލާވަރުގެ ވަސިއްޔަތެއްވެސްކޮށްފައެވެ. “ކޮއްކޮމެންގެ ނަންބަރު އެބަހުއްޓެއްނު. އެކުދިންނާ ގުޅައްޗޭ.. އަހަންނާ ނުގުޅުނަސް މަންމައާއި އެ ކުދިންނާ ގުޅައި އެކުވެރިކަން އާލާކުރާތި. ދަނީ…. “\nއެރޭގެ ފަހު ދެތިން ޖުމުލައިން އަހުރެންގެ މޭގަނޑު ނަގައި ފޮއިދަށު ލީފަދައެވެ. ނިދި އެކުގައި ހަށިން ބޭރުކޮށް ނެތިކޮށްލިކަހަކައެވެ. ވިސްނުމުގެ ނިޒާމަށް ބުރަކަށް އައިސް އަބަދުހެން އެ ޢިބާރާތްކޮޅަށް ވިސްނަން ޖެއްސުވިއެވެ. ނަމަވެސް މިހާރު މި ކުރެވޭވަރުގެ އެއްވެސް ފިކުރެއް އެ ރެއަކު ނުކުރަމެވެ. ކުރެވުނުހާވެސް ފިކުރަކީ ވަކިވުމުގެ ފިކުރެވެ. ދެމަހަކަށް ހިތުގެ ލޯބިވެތި ހަނީފު ގެއްލުނުކަމުގެ ފިކުރެވެ. އައްޑޫގައި އޮންނަ ސާކްސަމިޓަށް ހަށިފާރަވެރިން ތަމްރީނުކުރުމަށް ހިންގޭ ތަމްރީނު ޙަރަކާތެއްގައި އުޅެންޖެހުނީތީ ލާމަށް ފުރީއެވެ. ތަމްރީނުގައި ދެމަސްދުވަސް ވާނޭކަމުގައި ވެއެވެ. އެފަދަ ތަމްރީނުތަކުގައި އުޅޭއިރު ފޯނުންގުޅުމަކީވެސް މާ ފަސޭހަކަމެއް ނޫންކަމުގައި ހަނީފުގެ ވާހަކަތަކުން ކުރީގައިވަނީ އެނގިފައެވެ. ކުރިން ވިސްނިފައިވަނީ އެރޭގެ އެ ވާހަކަތަކާއި އެ ޢަމަލުތަކަކީ މި ވަކިވުމާ ގުޅިގެން އައި ބަދަލެއްކަމުގައެވެ. ނަމަވެސް މިއަދު ވިސްނުނުގޮތުގައި އެ ރޭގެ ކޮންމެ ކަމަކާއި ކޮންމެ ބަހަކީ އިންޒާރެކެވެ. މާތް ހިތަކަށް ކަންކަން އިހުސާސްކުރެވޭނޭކަމުގައި މުސްކުޅިން ބުނެއުޅޭ ބަސް މިއަދު ޔަޤީންވީއެވެ.\nހަނީފު ފުރައިފިއެވެ. އޭނާ ރަށަށް ދިއުމަށްފަހު އާއިލާއާ ބައްދަލުކުރިއެވެ. ނަމަވެސް އެނބުރި މާލެއަށް އައުމުގެ ބަދަލުގައި އެމީހުން ދިޔައީ ލާމަށެވެ. ކައްދޫގައި ފެށޭ ތަމްރީނަށެވެ. އަހުރެން ހަނީފުގެ ކޮއްކޮމެންނާ ގުޅީމެވެ. ހަނީފާވެސް ގުޅީމެވެ. ހުރިހާކަމެއްވެސް ދިޔައީ ރަނގަޅަށެވެ. އާއިލާގެ މީހުންވެސް ވަރަށް ރަނގަޅެވެ. އޭނާގެ ބައްޕަވެސް ވާހަކަދެއްކިއެވެ. ޙާލުވެސް ރަނގަޅެވެ. ހުރިހާކަމެއް ބަރާބަރެވެ.\nހަނީފަކީ ފަތިހު ފޯނުކުރާ މީހެއް ނޫނެވެ. ނަމަވެސް މިއަދުގެ ފަތިސްވީ އަނެއްކާވެސް އާ ފަތިހަކަށެވެ. އަހުރެންނަށް ހޭލެވުނީ ހަނީފުގެ ފޯނުކޯލަކަށެވެ. އާންމުކޮށް ފޯނު ނާންނަ ގަޑިއެއްގައި ފޯނު ރިންގު ވާތީ ނެގިއިރު ހަނީފެވެ. “އައްދޭ ހަދަ ފަތިހަކު.. ކިހިނެއްވީ މިއަދު މާފަތިހަކާ ގުޅީ.. އަނެއްކާ ބަލީތަ” ހައިރާން ވެވުނުވަރުން އަހައިލީމެވެ. އޭނާ ބުނިގޮތުގައި ބައްޔެއްނޫނެވެ. “ބައްޔެއް ނޫން. ޒަހީރާ ފަތިސްނަމާދަށް އަރުވަން ގޮވީނު.. އަވަހަށް ނަމާދަށް ދޭ.. ހެޔޮ ދުޢާކުރާތި..” އަހުރެން އަބަދުވެސް ނަމާދުކުރަމެވެ. ފަތިހު ހޭނުލެވޭނީ ވަރަށް މަދު ދުވަހަކުއެވެ. މިއީވެސް އެފަދަ ފަތިހެކެވެ. ދެތިން މިނިޓްއިރަށް ވާހަކަތައް ބަދަލުކުރުމަށްފަހު ފޯނު ބާއްވައިފައި މޫނުދޮވެލައި ވުޟޫކޮށްގެން ނަމާދުކުރީމެވެ. އަދި ހަނީފު އެދުނުފަދައިން އޭނާއަށް ހެޔޮ ދުޢާކުރީމެވެ. އަދި މަންމަ ދަސްކޮށްދެއްވި ދުޢާ ކިޔައި އޭނާއާއި އަހުރެންގެ އާއިލާއަށް ހެޔޮ ނިޢުމަތް މިންވަރުކުރެއްވުން އެދު ﷲއަށް ދެންނެވީމެވެ.\nއަދަކީ ހޮނިހިރެއްކަމުގައިވީތީ އެއްޗެހިދޮވުމުގައި އަވަދިނެތި އުޅުނުވަގުތެކެވެ. ދެތިންފަހަރު ގޭ ފޯނަށް ރިންގުވިއެވެ. ފޯނުނެގީ މަންމައެވެ. މޫނުމަތިން ހާސްކަން ފާޅު ނުވިޔަސް ހަރަކާތުން ހާސްކަން ފާޅުވިއެވެ. ކާކުގެ ފޯނެއް ހޭ އަހައިލީމެވެ. “ބައްޕައަށް” މިހެން ބުނެފައި ކޮޓަރީގައި އޮތް ބައްޕަގާތަށް މަންމަ ދިޔައެވެ. މާގިނައިރެއް ނުވެ ހަނީފުގެ އެކުވެރިއެއްކަމުގައިވާ ސިފައިންގެ އޮފިސަރ ވަޙީދު އިބުރާހީމް ގެއަށް އައެވެ. ހަނީފު ހޯއްދަވަން ދުރުވިކަމުގައިވިޔަސް މީގެކުރިއަކުން އެވަޙީދު ގޭގެ އެތެރެއަކަށް ނުވަދެއެވެ. ނަމަވެސް މިވަގުތު ވަދެ އިންނެވިގޮތުން ޝައްކުތަކެއް އުފެދުނެވެ. އަނެއްކާ ބައްޕަ ކަމެއްކުރީބާވައޭ ހިތަށް އެރިއެވެ. ވަޙީދު ހުންނެވީ ފުރިހަމަ ޔުނީފޯމުގައިކަމަށްވީތި ކޮންމެވެސް ކަމެއް ލައިގެންފިކަމަށް އިހުސާސްކުރެވުނެވެ. އިތުރު ސިފައިންގެ މީހަކު، ފުލުހަކު ނެތުމުން ކުރެވޭ ޝައްކާމެދުވެސް ޝައްކު އުފެދުނެވެ. އަވަހަށް ހަނީފަށް ގުޅަން ބޭނުންވިއެވެ. ނަމަވެސް ވާނުވާ ބަލައިލުމަށް މަޑުކޮށްލީމެވެ.\nވަޙީދު ހުންނެވީ ފާޑަކަށް ހިނިވެސް ދުރުވެފައެވެ. ގަދަކަމުން ހީނލައްވާގޮތަކަށެވެ. ނުހޭން އުޅޭ ޒާތަކަށެވެ. އިންނެވީ ސަރަންފީގައެވެ. ބައްޕަ އޭނާއަށް ވަރަށް ގާތުގައި އިނެވެ. ވާހަކަތަކެއް ދައްކަމުން ގޮސްފައި މަންމައަހުރެންނަށް ގޮވައިލިއެވެ. އަދި ގާތުގައި އިށީނުމަށް ބުންޏެވެ. “ދަރިފުޅާ މިއަދު މި އުޅެނީ ވަރަށް ބޮޑުކަމެއް ވެގެން… އެކަމަކު އެއްގޮތަކަށްވެސް ފިކުރު ބޮޑު ނުކުރާތި. ކެތްތެރިވާތި.. ކޮންމެ ކަމެއްވެސް ﷲ މިންވަރުކުރައްވާނީ ރަނގަޅަށްކަމުގައި މިހާރުވެސް ޔަޤީންކުރާތީ” އަހުރެން ހުރީ ހާސްކަމެއްގެ ތެރޭގައެވެ. ވާނުވާއެއް ނޭގުނެވެ. “ބައްޕަ ކުށެއް ނުކުރާނެ. ބައްޕަ ގެންދަންވީ އެއްވެސް ސަބަބެއް ނޯންނާނެ. ކިހިނެއްވީ.. މަންމަތަ؟ އަނެއްކާ؟…. ” މި ޚިޔާލުގައި މުޅި މީހާ ފިނިވެއްޖެއެވެ.\nއެމީހުން ވަރަށް ގިނައިރު ނަސޭހަތް ދިނެވެ. އަދި ހިމޭނުންވެސް ތިއްބެވެ. އެންމެ ފަހުން ދިން ޚަބަރަކީ ދުވަހަކުވެސް އަހަން ބޭނުންވި ޚަބަރެއް ނޫނެވެ. އަދި ފިކުރަށް އައިވެސް ޚަބަރެއް ނޫނެވެ. “ތަމްރީނުގައި ދިމާވި އިއްތިފާޤަކުން ހަނީފުގެ ނިތްކުރިއަށް އެރި ވަޒަނެއް ބޮލުގެ ފުށްކިބައިން ނުކުމެއްޖެ. ﷲގެ މިންވަރުފުޅުން އޭނާގެ ފުރާނަ ގެންދަވައިފި” އޮފިސަރ ވަޙީދުގެ މި ޖުމުލަ އަހުރެންގެ ސިކުނޑިގައި އެތައްސަތޭކަފަހަރަކު ތަކުރާރުވިއެވެ. އާއެކެވެ. ހަނީފު މި ދުނިޔެއާ ވަކިވީއެވެ. އަހުރެންނާ ވަކިވީއެވެ. ދުވަހުގެ ޢަދަދުތަކުން ގެއްލި ހުސްވީއެވެ. ތަރިތައް ބުނެދިން ވާހަކަ ތެދުވީއެވެ. ވަކިވުމުގެ ސަލާމުން ޖޯޑުކުރި އަތުގެ ހޫނުން ގުޅުން ކެނޑުނީއެވެ. ވަސިއްޔަތްކުރި ބަސްތައް ސާބިތުކުރީއެވެ. “އާނނ ހަނީފު.. ތިޔަބަސްތައް މި ސިކުނޑީގައި ބަހައްޓާނަން” ހިތާހިތުން ކިޔައިލެވުނެވެ. ދެން ވީގޮތް…..\nއަހަންނަން ހޭވެރިކަން މިވީ ދެންމެއެވެ. އެންމެ ގާތުގައި ޑޮކްޓަރުން ތިއްބެވިއެވެ. މަންމައާއި ބައްޕަވެސް ތިއްބެވެ. އޮފިސަރ ވަޙީދުވެސް ހުންނެވިއެވެ. މަންމަ ވާހަކަދައްކަން ފެށިއެވެ. “ދަރިފުޅާ ނުރޯތި. ފިކުރުތައް ހުސްކޮށްލާ… މިހާރު ސިފައިންގެ ކޯސްޓްގާރޑް އޮތީ ހަނީފުގެރަށަށް ދާން ތައްޔާރަށް. ހަނީފުގެ ޤަބުރު އެރަށަށް އެބަ ގެންދޭ. އިރާދަކުރެއްވިއްޔާ މިރެއަށްދެވޭނެ.” ބަހެއް ނުބުނެވުނެވެ. ވިސްނުމުގައި ބާރެއް ނެތެވެ. ހެދޭނެ ގޮތެއް ނެތެވެ. ކެތްކުރެވޭތޯ ބެލީމެވެ. ހިތުގައި އެއްޗަކުން ތަޅާހެން ހީވެއެވެ. ނަމަވެސް ﷲއަށް ޝުކުރުކޮށްލުންފިޔަވައި ކަމެއް ނެތެވެ.\nހަނީފަކީ ރ. އިންނަމާދޫއަށް އުފަން ދަރިއެކެވެ. އޭނާގެ ބައްޕައާއި މަންމަ އެދެނީ ހަށިގަނޑު ރަށަށް ގެންގޮސް ދިނުމަށެވެ. އެހެންކަމުން ސަރުކާރުން ނިންމަވައިފައި އެ ރަށުގައި ޢިއްޒަތާއި ޝަރަފާއެކު ރަސްމީ ޢިއްޒަތުގައި ވަޅުލުމުގެ ކަންތައް ނިންމުމަށެވެ. ކަށުކަމާކެމީގެ އެންމެހާ ކަމެއް ދުވަހުގެ ރޭ މެންދަންނުވަނީސްކޮށް ނިމިއްޖެއެވެ. މީހުންތައް ތަނުން ދުރަށް ދާންފަށައިފިއެވެ.\nއަހުރެންގެ ހަނީފު މި ދުނިޔެއާ ވަކިވީއެވެ. އޭނާ ވަކިވީއެވެ. ކިތަންމެ ރޭވުމެއް އިންސާނާގެ ނުކުޅެދޭ ސިކުނޑިތަކުން ރޭވިނަމަވެސް ކަންކަން ނިމިގެންދާނޭގޮތެއް އެ އިންސާނުންނަކަށް ނޭނގޭނެއެވެ. ހަނީފާއި އަހުރެންގެ ގުޅުމަށްވާނޭގޮތެއްވެސް މިއަދުގެ ކުރިއަކު ނޭނގެއެވެ. މިއަދު ހުރިހާކަމެއްވެސް އެނގިއްޖެއެވެ. އޭނާ ވަކިވީއެވެ. ނަމަވެސް އޭނާގެ ބަސްތައް ވަނީ އަހުރެންނާއެކުގައެވެ. (ނިމުނީ)\nއޮކްޓޫބަރ 12, 2015 at 1:20 am\nithuruvaahakaeh nudhinee mi vaahaka ah khiyaalu netheemaa. meehun nukiyaahen heeveemaa. khiyaalu gina nama nuvatha khiyaalu liemun dhaanama ithuruvaahaka libeyne.\nމާރޗް 23, 2015 at 9:59 pm\nހަގީގީ ހާދިސާއެއްތަ މިއީ!


Rhea Chakraborty filaifi\nސުޝާންތުގެ މަރުގެ މައްސަލައިގައި ރިއާ އަށް ފިލްމު އިންޑަސްޓްރީގެ ސަޕޯޓް ލިބޭލެއް ވަރަށް ކުޑަ އެވެ.\nސުޝާންތު ސިންގް ރާޖްޕޫތު މަރުވިއިރު ރައްޓެހި ވެގެން އުޅުނު ރިއާ ޗަކްރަބަތީ ފިލައިގެން އުޅޭ ކަމަށް އިންޑިޔާގެ ނޫސްތަކުން ބުނެފި އެވެ.\nސުޝާންތުގެ ބައްޕަ ވަނީ ރިއާ އާ ދެކޮޅަށް ފުލުހުންނަށް މައްސަލަތަކެއް ހުށަހަޅާފަ އެވެ. ސުޝާންތުގެ ބައްޕަ ހުށަހެޅި މައްސަލަތަކުގައި އޭނާ ވަނީ ސުޝާންތުގެ މަރުގެ ޒިންމާ ރިއާގެ ބޮލުގައި އަޅުވާފަ އެވެ. އަދި ސުޝާންތުގެ އެތައް ކްރޯޑު ރުޕީސް އެއް ރިއާ އެކި އެކައުންޓްތަކަށް ބަދަލު ކޮށްފައިވާ ކަމުގެ ތުހުމަތު ވެސް ސުޝާންތުގެ ބައްޕަ ރިއާއަށް ކުރެ އެވެ.\nމިހާ ބޮޑެތި ތުހުމަތުތަކެއް ރިއާގެ މައްޗަށް ކޮށް މުމްބާއި ފުލުހުން އޭނާ ހޯދަން ފެށުމުން ފިލުމަކީ އޭނާއަށް ހެދޭނެ އެންމެ ބޮޑު ގޯސް ކަމަށް އިންޑިއާގެ މީޑިއާ އިން ބުނެ އެވެ. ސަބަބަކީ ފިލުމަކީ އޭނާ އަމިއްލައަށް ކުށްވެރިއެއް ކަމަށް ގަބޫލުކުރާތީ ރިއާ ކުރި ކަމެއް ކަމަށް ބެލެވޭނެ ފުރުސަތު އޮތީމަ އެވެ.\nރިއާ އާއި ސުޝާންތުގެ އެކުވެރިޔަކު ބުނި ގޮތުގައި އޭނާ ވެސް ރިއާއަށް ގުޅަން އުޅެ އުޅެ އެއްގޮތަކަށް ވެސް ގުޅޭ ގޮތެއް ނުވި އެވެ. އަދި ރިއާ އަމިއްލައަށް ފުލުހަށް ހާޒިރުވެ އޭނާގެ ކުށެއް ނެތް ކަން ސާބިތު ކޮށްދިނުން ބުއްދި ވެރިކަމަށް އޭނާގެ އެކުވެރިޔާ ވެސް ބުންޏެވެ.\nއަދި ރިއާ އާ ގާތް ގުޅުމެއް އޮންނަ ކަމަށް އިންޑިއާގެ ނޫސްތަކުން ބުނާ ޑައިރެކްޓަރު މަހޭޝް ބަޓް ވެސް އަލުން ޕަޓްނާ ޕޮލިސް ސްޓޭޝަނަށް ހާޒިރު ކުރާނެ ކަމަށް ވެސް ރިޕޯޓުތައް ބުނެ އެވެ. ސުޝާންތުގެ ބައްޕަ މައްސަލަ ހުށަހަޅާފައި ވަނީ ޕަޓްނާ ޕޮލިހުންނަށެވެ.\nރިއާގެ ގާނޫނީ ވަކީލުން މިހާރު ވަނީ މައްސަލަ ޕަޓްނާ އިން މުމްބައި ޕޮލިސް އަށް ބަދަލު ކޮށްދިނުމަށް އެދި ސުޕްރީމް ކޯޓުގައި އެދިފަ އެވެ.\nސުޝާންތުގެ މަރުގެ މައްސަލައިގައި ރިއާ އަށް ފިލްމު އިންޑަސްޓްރީގެ ސަޕޯޓް ލިބޭލެއް ވަރަށް ކުޑަ އެވެ. އެންމެން ކަހަލަ ގޮތަކަށް މިހާރު ސުޝާންތުގެ މަރުގެ ޒިންމާ ރިއާގެ ބޮލުގައި އަޅުވާ ކަހަލަ އެވެ. އަދި މި މައްސަލައިގައި ރިއާގެ ކުށެއް ނެތް ކަމަށް ސާބިތުވެ އޭނާ ސަލާމަތް ވިޔަސް އަލުން ފިލްމީ ކެރިއަރެއް ބިނާ ކުރުމަކީ ދެން ރިއާއަށް ކުރެވިދާނެ ކަމެއް ކަމަކަށް ނުބެލެވެ އެވެ.\nބޭރު ގައުމެއްގައި ދިރިއުޅޭ ސުޝާންތުގެ ދައްތައަށް އޭނާ އެންމެ ފަހުން ގުޅައި ވާހަކަ ދެއްކި ދުވަހު ވެސް ރިއާ އޭނާއަށް ބިރުދައްކާ ފައިސާ އަތުލަމުންދާ ކަމަށް ބުނި ކަމަށް ސުޝާންތުގެ ދައްތަ ބުނެފައި ވެއެވެ. އަދި ސުޝާންތުގެ ކުރީގެ މެނޭޖަރު އަމިއްލައަށް މަރުވި މައްސަލައިގައި ވެސް ސުޝާންތު ޒިންމާ ނަގަން ޖެހޭނެކަމަށް ބުނެ ރިއާ އޭނާއަށް ބިރު ދައްކައި އަދި ސުޝާންތު ޑޮކްޓަރަށް ދައްކާފައި ހުރި ލިޔުންތައް މީޑިއާއަށް ލީކު ކޮށްލައި ސުޝާންތަކީ މޮޔައެއް ކަމަށް ބުނެ ފަލީހަތް ކޮށްލާނެ ކަމުގެ އިންޒާރު ވެސް ރިއާ ދީފައި ކަމަށް ސުޝާންތުގެ ދައްތަ ބުނި ކަމަށް މިހާރު އިންޑިއާގެ ބައެއް ނޫސްތަކުން ވަނީ ބުނެފަ އެވެ.\nސުޝާންތުގެ ފައިސާތައް އަމިއްލަ އެކައުންޓްތަކަށް ބަދަލުކޮށް ރިއާ ފިލައިގެން ޔޫއޭއީއަށް ހިނގައްޖެ ކަމުގެ ޚަބަރުތަކެއް ވެސް މިހާރު ދަނީ ފެތުރެމުންނެވެ.\nމުމްބައި ފުލުހުން ބުނި ގޮތުގައި ސުޝާންތުގެ މަރާ ގުޅިގެން އޭނާގެ ބައްޕަ އާއި ދައްތަ ޕޮލިސް ސްޓޭޝަނަށް ހާޒިރުވެ ދީފައިވާ ބަޔާނުގައި ރިއާގެ މައްޗަށް އެއް ވެސް ތުހުމަތެއް ކޮށްފައެއް ނެތެވެ. ނަމަވެސް އޭގެ މާ ފަހުން މިފަދަ ވާހަކަތަކެއް ދައްކަން ފެށީ ކީއްވެތޯ މުމްބައި ފުލުހުން ސުވާލު އުފައްދަ އެވެ.\nނަމަވެސް ރިއާ އާ މެދު ސުޝާންތުގެ އާއިލާއިން އެންމެ ކުރިން ވެސް ހިތްހަމަނުޖެހޭކަން ވަރަށް ބޮޑަށް ވަނީ ޔަގީން ކުރެވިފަ އެވެ. ސުޝާންތުގެ ޖަނާޒާގައި ރިއާ ބައިވެރި ނުކުރަން ސުޝާންތުގެ އާއިލާއިން ވަނީ ނިންމާފަ އެވެ.\nއަދި ރިއާ އެތަނަށް ދިޔަ ނަމަވެސް އޭނާއަށް ޖަނާޒާގައި ބައިވެރިވުމުގެ ފުރުސަތު ސުޝާންތުގެ އާއިލާއަކުން ނުދެ އެވެ. ވީމާ ކުރިންސުރެ ވެސް ރިއާ އަށް އެމީހުންގެ ހިތުގައި ކޮންމެވެސް ކަހަލަ ޝައްކު ތަކަކާއި ހިތްހަމަނުޖެހުންތަކެއް އޮތްކަން ޔަގީން ކުރެވެ އެވެ.


ރައީސުލްޖުމްހޫރިއްޔާ ޑޮކްޓަރ މުޙަންމަދު ވަޙީދު ޙަސަން\n7 ފެބުރުވަރީ 2012 އިން 16 ނޮވެންބަރު 2013 އަށް\nޑޮކްޓަރ މުޙަންމަދު ވަޙީދު، ދިވެހިރާއްޖޭގެ ރައީސުލްޖުމްހޫރިއްޔާ ކަމުގެ މަޤާމާ ޙަވާލުވެވަޑައިގަތީ،7ފެބްރުއަރީ 2012 ގައި، އޭރުގެ ރައީސް އަލްފާޟިލް މުޙަންމަދު ނަޝީދު ވެރިކަމުން އިސްތިޢުފާ ދެއްވުމާ ގުޅިގެންނެވެ. ރިޔާސީ އިންތިޚާބަކުން ހޮވިވަޑައިގެންނެވި ރާއްޖޭގެ ފުރަތަމަ ރައީސުލްޖުމްހޫރިއްޔާގެ ނައިބަކީވެސް، ޑޮކްޓަރ މުޙަންމަދު ވަޙީދެވެ. ނައިބު ރައީސް ކަމުގެ ހުވާ ކުރެއްވީ 11 ނޮވެމްބަރ 2008 ގައެވެ.\nރައީސުލްޖުމްހޫރިއްޔާ ޑޮކްޓަރ މުޙަންމަދު ވަޙީދަކީ، ޤައުމީ އިއްތިޙާދު ޕާޓީގެ ލީޑަރެވެ. އެމަނިކުފާނުގެ ސިޔާސީ ހަޔާތްޕުޅު ފެށިގެން އައީ، 1988 ވަނަ އަހަރު ރާއްޖޭގައި ބޭއްވި ރައްޔިތުންގެ މަޖިލީހުގެ އިންތިޚާބުގައި މާލޭގެ ގޮނޑިއަށް ވާދަކުރައްވައި، ރާއްޖޭގައި ފުރަތަމަ ފަހަރަށް ހުޅަނގުގެ ސަގާފަތަށް ކެމްޕެއިނެއް ކުރައްވައިގެން، އެ އިންތިޚާބު ކާމިޔާބު ކުރެއްވި ހިސާބުންނެވެ.\nޑޮކްޓަރ މުޙަންމަދު ވަޙީދަކީ އ.ދ. ގެ މައި އޮފީހުގައާއި، އަދި އެކި ޤައުމުތަކުގައި ހުންނަ އ.ދ. ގެ ސަރަޙައްދީ އޮފީސްތަކުގައި މަސައްކަތްކުރައްވާފައިވާ ވަރަށް ތަޖުރިބާކާރު ޚިދުމަތްތެރިއެކެވެ. އެންމެ ފަހުން އެމަނިކުފާނު މަސައްކަތް ކުރައްވާފައިވަނީ، ތުރުކުމަނިސްތާނުގައި ހުންނަ ޔުނިސެފްގެ ކަންޓްރީ ރެޕްރެޒެންޓެޓިވް (ޔުނިސެފްގެ ފަރާތުން ހުންނަ ޤައުމުގެ މަންދޫބު) އެއްގެ ގޮތުގައެވެ. ޔުނިސެފްގައި މަސައްކަތްކުރެއްވި ދުވަސްވަރު، އެކި ޤަމުތަކުގެ މިޝަންތަކުގެ އިސް ވެރިއެއްގެ ގޮތުގައި އެމަނިކުފާނު މަސައްކަތް ކުރައްވާފައިވެއެވެ. މިގޮތުން އެމަނިކުފާނުވަނީ ޔުނިސެފްގެ ރީޖަނަލް އޮފީސް ފޮރ ސައުތް އޭޝިޔާގެ އެކްޓިންގ ރީޖަނަލް ޑިރެކްޓަރ ކަމާއި، އަފްޣާނިސްތާނާއި، ޔަމަނާއި މޮންޓެނެގްރޯ އަދި އެފް.ވައި.އާރު މެސެޑޯނިޔާގެ އިންޓެރިމް ރެޕްރެޒެންޓެޓިވް ކަމުގެ މަޤާމު އަދާކުރައްވާފައެވެ.\n2002 ވަނަ އަހަރާއި 2005 ވަނަ އަހަރާ ދެމެދު، ޑޮކްޓަރ ވަޙީދު ވަނީ އ.ދ. ގެ ޚާއްޞަ މަންދޫބެއްގެ ގޮތުން އަފްޣާނިސްތާނުގައި މަސައްކަތް ކުރައްވާފައެވެ. މިގޮތުން އެމަނިކުފާނު ވަނީ އަފްޣާނިސްތާނުގެ ރައީސް ޙާމިދު ކަރްޒާއީގެ ސަރުކާރަށް އެކި ކަންކަމުގައި ލަފާ އަރުއްވާފައެވެ. އަދި، އަފްޣާނިސްތާނުގައި ހުންނަ އ.ދ.ގެ އެހީދޭ އޮފީސް "އެސިސްޓެންސް މިޝަން"ގެ ފަރާތުން އެޤައުމުގެ ތަޢުލީމީ ދާއިރާ ވިލަރެސްކުރައްވައި، އެ ދާއިރާ ތަރައްޤީ ކުރައްވައި އަޅުއްވަންޖެހޭ ފިޔަވަޅުތައް އެޅުއްވުމުގައި، އެންމެ އިސް ބޭފުޅެއްގެ ގޮތުން ވަނީ ޚިދުމަތް ކުރައްވާފައެވެ.\nނިއުޔޯކުގައި ހުންނަ އ.ދ. ގެ ޑިވެލޮޕްމަންޓް ގްރޫޕް އޮފީހުގެ އެސޯސިއޭޓް ޑިރެކްޓަރ ކަމުގެ މަޤާމަށް 2005 ވަނަ އަހަރު ޑޮކްޓަރ ވަޙީދު ޢައްޔަން ކުރެއްވިއެވެ. މި މަޤާމުގައި ހުންނަވައިގެން ޑޮކްޓަރ ވަޙީދު ވަނީ އ.ދ.ގެ އިދާރީ މަސައްކަތްތައް ހަރުދަނާކުރެއްވުމުގެ ގޮތުން އެކަންކަން އަލުން އެކުލަވައިލައްވައި، ރާއްވަވާފައެވެ.\nނިއުޔޯކުގައި ހުންނަ އ.ދ. ގެ ޑިވެލޮޕްމަންޓް ގްރޫޕް އޮފީހުގެ އެސޯސިއޭޓް ޑިރެކްޓަރުގެ ހައިސިއްޔަތުން ޑޮކްޓަރ ވަޙީދު ވަނީ ޔޫ.އެން.ޑީ.ޖީ މެނެޖްމަންޓް ގްރޫޕްގެ ސެކްރެޓަރީކަންވެސް ކުރައްވާފައެވެ. މިގޮތުން، އ.ދ. ގެ އެކިއެކި އޮފީސްތަކުން ގުޅިގެން މަސައްކަތްކުރާނެ ޖޮއިންޓް އޮފީހެއް ތަޢާރުފު ކުރެއްވުމުގައި، އަދި އެފަދަ އޮފީހެއްގެ މަސައްކަތްތައް ރާވައި ވިލަރެސްކުރެއްވުމުގައި އެންމެ އިސްކޮށް ހަރަކާތްތެރިވެ ވަޑައިގެންނެވީ ޑޮކްޓަރ ވަޙީދެވެ. އަދި ޔޫރަޕާއި މެދުއިރުމަތީގައި ހުންނަވާ އ.ދ.ގެ ރެޒިޑެންޓް ކޯޑިނޭޓަރުގެ މައި އިދާރާއަށް އ.ދ. އިން ފޯރުކޮށްދޭންޖެހޭ އެހީތެރިކަން ފޯރުކޮށްދެއްވުމުގެ ފުރިހަމަ ޒިންމާވެސް އުފުއްލެވީ އެމަނިކުފާނެވެ.\nޔުނިސެފާ ގުޅިވަޑައިގެންނެވުމުގެ ކުރިން ޑޮކްޓަރ ވަޙީދު ވަނީ ރައްޔިތުންގެ މަޖިލީހުގެ މާލޭ މެންބަރުކަން ކުރައްވާފައެވެ. އަދި އެޑިޔުކޭޝަން މިނިސްޓްރީގެ ދާއިރާގެ އިސް މަޤާމުތަކެއްވަނީ ފުރުއްވާފައެވެ. އެގޮތުން، އެޑިޔުކޭޝަނަލް ޑިވެލޮޕްމަންޓް ސެންޓަރުގެ އެސިސްޓެންޓް ޑިރެކްޓަރ ކަމުގެ މަޤާމާއި، ޑެޕިއުޓީ ޑިރެކްޓަރ ކަމުގެ މަޤާމާއި، ޑިރެކްޓަރ ކަމުގެ މަޤާމާއި، މިނިސްޓްރީ އޮފް އެޑިޔުކޭޝަންގެ ޑިރެކްޓަރ އޮފް އެޑިޔުކޭޝަނަލް ސަރވިސަސް ކަމުގެ މަޤާމު ފުރުއްވާފައިވެއެވެ. މީގެ އިތުރުން، ރައީސުލްޖުމްހޫރިއްޔާގެ އޮފީހުގެ ޚާއްޞަ މަސައްކަތް ކުރައްވާ ކަމުގެ މަޤާމާއި، ވަކީލު ކަމުގެ މަޤާމުވެސް ފުރުއްވާފައިވެއެވެ. ސަރުކާރުގައި ވަޒީފާ އަދާކުރެއްވި ދުވަސްވަރު ޑޮކްޓަރ ވަޙީދު ވަނީ، އެޓޮލްސް ޑިވެލޮޕްމަންޓް އެޑްވައިޒަރީ ބޯޑު މެންބަރުކަން ކުރެއްވުމުގެ އިތުރުން، މޯލްޑިވްސް ޔޫތު ކައުންސިލާއި، ކައުންސިލް ފޮރ ދިވެހި ލެންގުއޭޖް އެންޑް ލިޓްރޭޗަރގައިވެސް މަސައްކަތް ކުރައްވާފައެވެ.\nޑޮކްޓަރ މުޙަންމަދު ވަޙީދަކީ، މިޗިގަން ސްޓޭޓް ޔުނިވަރސިޓީގައި ލެކްޗަރަރއެއްގެ މަޤާމުވެސް ފުރުއްވާފައިވާ ބޭފުޅެކެވެ. އަދި، ސޭންފްރެންސިސްކޯގެ އިންފޮރމޭޝަން ޓެކްނޮލޮޖީ ކުންފުންޏެއް ކަމަށްވާ އެޗް.އެސް.ކިޔު ޓެކްނޮލޮޖީ އިންކޯޕޮރޭޓެޑް ޔޫ.އެސް.އޭ ގެ ޕްރޮގްރާމް މެނޭޖަރެއްގެ މަޤާމުވެސް އެމަނިކުފާނު ފުރުއްވިއެވެ. 1991 ވަނަ އަހަރާއި 1992 ވަނަ އަހަރާ ދެމެދު އެމަނިކުފާނު ވަނީ ސްވާޒިލަންޑް، ލެސޯތޯ، މޮޒަމްބީކް، ބަންގްލަދޭޝް، ފީޖީ، އަދި ވެސްޓަން ސަމޯއާގައި ހުންނަ ޔޫ.އެން.ޑީ.ޕީ އާއި ޔުނެސްކޯގެ އޮފީހުގައި މަސައްކަތް ކުރައްވާފައެވެ.\nޑޮކްޓަރ މުޙަންމަދު ވަޙީދު ޕީ.އެޗް.ޑީ ހާސިލު ކުރެއްވީ، އެމެރިކާގެ ސްޓެމްފަރޑް ޔުނިވަރސިޓީން، އިންޓަރނޭޝަނަލް ޑިވެލޮޕްމަންޓްގެ ދާއިރާއިން 1987 ވަނަ އަހަރުއެވެ. އަދި ހަމަ އެ ޔުނިވަރސިޓީން 1985 ވަނަ އަހަރު ޕޮލިޓިކަލް ސައިންސްގެ ދާއިރާއިން، އަދި 1979 ވަނަ އަހަރު ތަޢުލީމީ ދާއިރާއިން އެމް.އޭ ޑިގްރީ ހާސިލު ކުރައްވާފައިވެއެވެ. އެމަނިކުފާނު ފުރަތަމަ ޑިގްރީ ހާސިލު ކުރެއްވީ 1976 ވަނަ އަހަރު، އެމެރިކަން ޔުނިވަރސިޓީ އޮފް ބެއިރޫތުންނެވެ.\nޑޮކްޓަރ މުޙަންމަދު ވަޙީދު ކައިވެނިފުޅު ބައްލަވައިގަތީ އަލްފާޟިލާ އިލްހާމް ޙުސައިނާއެވެ. މިދެކަނބަލުންގެ3ބޭފުޅުން ތިއްބަވައެވެ.